ועדת החוץ והביטחון, כנסת 18, פרוטוקול מספר , 2011-03-14 08:30

מירי רגב: חברים, בוקר טוב.

מירי רגב: אנחנו פותחים את ישיבת ועדת החוץ והביטחון, יושב ראש הועדה, צריך להגיע.

מירי רגב: שלום לחברי, חבר הכנסת אורי אריאל.

מירי רגב: הישיבה הזאת, אני רוצה להודיע כבר בפתח שלה שהיא אינה חסויה, והיא פתוחה לפי סעיף 102(א).

מירי רגב: הדיון היום בעצם עוסק בארבע הצעות חוק ששולבו, פרטיות ששולבו עם הצעת החוק הממשלתית, הצעת חוק שלי, חברת הכנסת מירי רגב, של אורי אריאל, ושל חבר הכנסת דב חנין.

מירי רגב: אני רוצה בפתח הדברים להגיד שהדיון הזה הוא דיון היסטורי שאמור לתקן עוול של שנים שבהם חיילים הופלו לרעה לעומת אזרחים בכל מה שקשור לרישום פלילי בעקבות הרשעות בבתי דין צבאיים.

מירי רגב: אם החוק הזה יאושר הוא יוריד ממעגל העבריינים כ – 35 אלף חיילים שהורשעו בעבירות לא חמורות, והחוק הזה בעצם יסיר מהם את הסטיגמה של עבריינים.

מירי רגב: לגבי העתיד, אם אכן הצעת החוק הזאת תאושר אז מידי שנה, חבר הכנסת אורי אריאל, כ – 3,000 חיילים שהורשעו בעבירות לא חמורות ישלמו בעצם את העונש שלהם בעקבות האירועים, אבל הם יוכלו לחזור לחיים האזרחיים כאזרחים ללא כתם, ויוכלו להשתלב בהתאם בחיים שלהם.

מירי רגב: אנחנו, לפני שנדון אנחנו עשינו הרבה מאד, קיימנו הרבה מאד דיונים פה עם החברים מהפצ"ר, ברשותו של האלוף משנה משה, שהוביל פה יחד איתנו את כל ההליך.

מירי רגב: עו"ד ציפורי ורחבי, היועץ המשפטי של הועדה, עידו, יחד עם היועצת המשפטית מירי פרנקל.

מירי רגב: עברנו דרך לא פשוטה עד שהגענו לכאן היום.

מירי רגב: יש לנו עדיין שתי מחלוקות שהיום אנחנו נסכם אותם לכאן או לכאן, חבר הכנסת אורי אריאל, על מנת שבעצם נקדם את הנושא.

מירי רגב: אני מבקשת ממך, עידו היועץ המשפטי, לפתוח, להסביר איפה אנחנו חלוקים שנכנס ישר לנושא עצמו.

מירי רגב: בבקשה.

עידו בן יצחק: למעשה, בעקבות סיכום הישיבה הקודמת נערכה פגישה אצל גבירתי, כפי שציינת, שבה, ובעקבותיה הגענו לסיכומים לגבי מספר סוגיות, לגבי מספר סוגיות שמיד ניכנס אליהן.

עידו בן יצחק: עדיין נשארו מחלוקות שהועדה תידרש להכריע בהן.

עידו בן יצחק: אני אתחיל עם הדברים שסיכמנו לגביהם.

עידו בן יצחק: כזכור אנחנו מדברים על בעצם עבירות שייכנסו בגדר הרישום המופחת הן עבירות שהעונש שנגזר עליהן הוא פחות משני חודשי מאסר.

עידו בן יצחק: סוכם להכניס להסדר הזה גם אם הוטל עונש של עבודות צבאיות, שזה המקבילה הצבאית לעבודות שירות, באופן הבא: שבעצם מה שהוא עד שני חודשי מאסר יהיה או עד ארבעה חודשים שכולם בעבודות צבאיות, או עד שלושה חודשים שחלקם הם עבודות צבאיות וחלקם מאסר, בתנאי שהמאסר אינו עולה על חודשיים.

עידו בן יצחק: זה דבר אחד שסוכם.

עידו בן יצחק: דבר שני שסוכם – לעניין הוראות מעבר – הייתה בעיה שהעלתה המשטרה לגבי הוראות מעבר, הוראת מעבר פירושן החלת החוק על מי שכבר הורשע בשנים האחרונות, אנחנו רוצים שגם אלה ייהנו מהחוק.

עידו בן יצחק: למשטרה הייתה בעיה שיש, אחד התנאים להחלת החוק הוא שלא הייתה הרשעה בעבירה דומה, וזה דורש הכרעה שיפוטית שהיא לא יודעת לאבחן אותה.

עידו בן יצחק: לכן מה שהציע הצבא כפתרון הוא שבמקרים שבהם הייתה הרשעה בודדת החוק יחול אוטומטית.

עידו בן יצחק: במקרים בהם הייתה עוד הרשעה וצריכה להתבצע בחינה, הבחינה תתבצע בצבא.

עידו בן יצחק: מי שהורשע ביותר מעבירה אחת יוכל לפנות לצבא.

עידו בן יצחק: הצבא יבדוק אם החוק חל עליו או לא, ויודיע למשטרה אם לתקן.

עידו בן יצחק: מה בעצם נשאר?

עידו בן יצחק: המחלוקת.

מירי רגב: אני רוצה לברך את נציגת משרד המשפטים שלטובת הפרוטוקול את אחר כך בהתייחסות תגידי את שמך, נציגי המשטרה ומשרד הביטחון נמצאים פה גם?

קריאה: ביטחון הפנים.

מירי רגב: ביטחון הפנים, משטרה ומשפטים.

מירי רגב: אז ברוך בואכם ובוקר טוב.

עידו בן יצחק: או.

עידו בן יצחק: קיי.

עידו בן יצחק: נשאר נושא שנדון בהרחבה בישיבה שעברה, ושסוכם שיונחו בפני הועדה שתי גירסאות להכרעה ביניהם, הוא שאלה: האם עבירות שכיום הן עבירות שאינן נושאות רישום פלילי ימשיכו שלא לשאת רישום פלילי, או שיחול עליהן ההסדר החדש של רישום מופחת או רישום מלא לפי העונש.

עידו בן יצחק: עמדת הממשלה הייתה שהתקנות האלה בעצם יבוטלו, שיחול ההסדר החדש על כל העבירות.

עידו בן יצחק: עמדת המציעים הייתה שמה שהיה, אני תיכף אכנס, אם יוחלט ללכת לכיוון הזה יש ניואנסים, אבל מה שהיה הוא שיהיה, כלומר, עבירות שאינן נושאות עימן רישום פלילי כיום ימשיכו שלא לשאת רישום פלילי בעתיד.

עידו בן יצחק: יש שתי גירסאות שהונחו בפני הועדה, והועדה צריכה להחליט ביניהן.

עידו בן יצחק: זה נושא ראשון.

מירי רגב: אז אני מציעה שנעבור על המחלוקות.

מירי רגב: יש לנו בעצם שני נושאים עיקריים, סכם אותם, יש גם איזה מחלוקת ביני ובין אורי, אבל אני בעניין הזה אלך עם אורי.

מירי רגב: אנחנו מדברים בעצם על סעיף 4 שאנחנו מדברים על, שהוא מפרט את העבירות שהרשעה לא תגרור עימה רישום כלשהו.

מירי רגב: בעניין הזה הצבא מבקשים שנוציא מתוך הרשימה.

עידו בן יצחק: קודם נחליט אם אנחנו מקבלים את העיקרון הזה בכלל.

מירי רגב: קודם כל אנחנו סיכמנו שאנחנו מקבלים את העיקרון של הרשימה, של סעיף 4.

מירי רגב: הצבא אמר שהוא לא אוהב את זה, אבל אם זאת תהיה החלטת הועדה הוא לא יסתייג.

מירי רגב: עידו, תאמין לי שאנחנו מכירים את אלוף משנה משה יינון, שיודע לעמוד פה ולהציג היטב את עמדת הצבא.

מירי רגב: אני, ברגע שהוא יחשוב שיש כאן איזה שהיא אי הבנה בינינו אז שיגיד אותה.

מירי רגב: אני אומרת רגע את סעיף 4 בכללותו, ואז אתה תחליט, ותיכף נראה איך אנחנו פותחים את זה לדיון.

מירי רגב: הויכוח היה על סעיף 4, על רשימת עבירות שהרשעה לגביהם לא תגרור רישום צבאי כלשהו.

מירי רגב: יש שני נושאים שעליהם היה, הסעיף כולו הצבע לא אוהב אותו, אבל קיבלנו, הם הבינו שאנחנו בסוף בית המחוקקים, וזה מה שגם חברי אורי אריאל, דב חנין, שהוא מציע החוק, ואני רוצים.

מירי רגב: שני נושאים מתוך הרשימה הזאת שהם היו בעצם במחלוקת.

מירי רגב: נושא אחד שאורי אריאל ביקש, לא להוציא את העבירות לגבי בדיקת הסמים.

מירי רגב: אני חשבתי שלא צריך לחייב את זה, אבל אני בעניין הזה מסכימה איתך, חבר הכנסת אורי אריאל, ואני אלך איתך בעניין הזה.

מירי רגב: והנושא השני, סליחה, זה הצבא ביקש.

מירי רגב: את זה הצבא ביקש.

מירי רגב: נכון?

עידו בן יצחק: לא, הצבא ביקש שיחול ההסדר הכללי.

עידו בן יצחק: כלומר, שיהיה רישום פלילי על עבירה של סירוב להיבדק.

מירי רגב: סמים.

מירי רגב: או.קיי.

מירי רגב: ובעניין הזה אני חשבתי שלא נכון להסכים עם עמדת הצבא.

מירי רגב: חברי, אורי אריאל חושב שנכון להסכים עם עמדת הצבא, ולכן אנחנו מסכימים עם עמדת הצבא.

מירי רגב: אני מסכימה עם עמדת הצבא בעניין הזה.

עידו בן יצחק: לא, אבל אורי אריאל לא מסכים עם הצבא.

מירי רגב: אתה לא מסכים בעניין הזה של עבירות סמים?

אורי אריאל: סמים, על חוסר הסכמה לבדיקת סמים – מסכים עם הצבא.

אורי אריאל: אני הולך לקראתם.

מירי רגב: כן.

מירי רגב: יפה.

מירי רגב: כן.

עידו בן יצחק: מסכים?

עידו בן יצחק: או.קיי.

עידו בן יצחק: אז אין מחלוקת אם כך.

מירי רגב: לא, לי הייתה מחלוקת איתם, לא לאורי אריאל.

אורי אריאל: בסדר.

מירי רגב: אני קיבלתי את זה.

מירי רגב: אני הלכתי עם אורי אריאל בעניין הזה לטובת הצבא.

משה יעלון: רק אני רוצה להגיד משהו שאנחנו לגבי הנושא של התקנות אמרנו שאנחנו נציג את עמדתנו בנושא של התקנות.

מירי רגב: או.

מירי רגב: קיי.

משה יעלון: וזה יעמוד כאן להצבעה.

מירי רגב: או.

מירי רגב: קיי אז כשנגיע לסעיף אתם תציגו את זה.

משה יעלון: סעיף 4.

מירי רגב: הדבר השני, אורי, שהייתה במחלוקת, היו שני נושאים, נושא אחד שהסכמנו עם הצבא, וקיבלתי את העמדה, זה הנושא של חיוב בבדיקת, שמי שלא מוכן להיבדק בבדיקת סמים יהיה לגביו רישום פלילי.

מירי רגב: או.קיי?

מירי רגב: הנושא השני שהייתה עליו מחלוקת, שבעניין הזה הצבא התנגד, אבל הצבא הלך לקראתנו, זה הנושא של עבודה פרטית ללא היתר.

משה יעלון: נכון.

מירי רגב: נכון?

מירי רגב: יפה.

מירי רגב: שבעניין הזה אם חייל עבד ללא היתר, ותאמינו לי שחיילים שעובדים ללא היתר זה לא חיילים שיש להם.

מירי רגב: זה רק חיילים שאין להם בדרך כלל.

אורי אריאל: תאמיני לי שכולם עובדים.

מירי רגב: או.

מירי רגב: קיי.

מירי רגב: אז בעניין הזה הצבא הלך לקראתנו.

מירי רגב: בסדר?

מירי רגב: האם אני צודקת?

מירי רגב: יפה.

מירי רגב: האם בנושא סעיף 4 בכלל, בנושא התקנות אנחנו צריכים לדבר על זה עכשיו?

מירי רגב: או כשנגיע להצבעה?

עידו בן יצחק: קודם כל הועדה,

משה יעלון: הפצ"ר עוד מעט יגיע והוא יציג את עמדתו בעניין.

מירי רגב: אז אולי שיציג את זה כשנגיע להצבעה של הסעיף?

משה יעלון: בסדר.

מירי רגב: או.

מירי רגב: קיי.

מירי רגב: יפה.

מירי רגב: אז הנושא הזה, אני פשוט רוצה רגע להבין שיש קודם כל הבנה ביני לבין המציעים.

מירי רגב: עכשיו הגיע גם חבר הכנסת אריה אלדד.

ישראל חסון: אבל מירי, גם אנחנו צריכים להבין.

מירי רגב: בבקשה.

ישראל חסון: אז רגע, אז בבקשה שיסביר לנו רגע.

מירי רגב: אבל אנחנו עשינו על זה דיונים קודמים רבים, אז תעשה את זה, אין בעיה.

עידו בן יצחק: המחלוקת היא בין, יש פה שתי גירסאות: גירסה אחת אומרת: יש כיום, כיום עבירות שאין בהן רישום פלילי לפי תקנות המרשם הפלילי.

עידו בן יצחק: שורה של עבירות צבאיות.

עידו בן יצחק: אנחנו באים לעשות הסדר חדש לגבי כלל העבירות שנדונות בבתי הדין הצבאיים, שלפיו לגבי, אם נגזר עונש קל יחסית, של עד חודשיים מאסר, לגבי נפקדות יש ...

עידו בן יצחק: אחר, אבל לא חשוב.

עידו בן יצחק: יהיה רישום מופחת שהוא לא 17 שנה, הוא 5 שנים, ופחות אנשים יכולים לקבל מידע לגביו מהמרשם הפלילי.

עידו בן יצחק: או.קיי?

עידו בן יצחק: עכשיו, נשאלת השאלה: יש את העבירות מהתקנות שכיום אין לגביהן רישום פלילי בכלל.

עידו בן יצחק: כמו.

שלמה רכבי: התנהגות שאינה הולמת חייל.

עידו בן יצחק: התנהגות שאינה הולמת.

עידו בן יצחק: יש לי פה את הרשימה.

שלמה רכבי: אי קיום פקודה.

ישראל חסון: שזה רוצים להכליל את זה ברישום?

שלמה רכבי: בניגוד למצב הקיים שאין רישום פלילי בכלל צה"ל סבור שהעבירות האלה צריכות להיכלל במסגרת ההסדר החדש, אז זאת אומרת, רישום פלילי מופחת.

מירי רגב: הנושא הבא, שלום לפצ"ר, אנחנו תיכף נחזור לסעיף 4, שהוא הסעיף במחלוקת, שנגיע להצבעה שאתה תוכל בעצם להביע את עמדתך בנושא.

מירי רגב: הנושא השני שבעצם עליו אנחנו נמצאים בויכוח, משטרה, אני חוזרת אליכם.

מירי רגב: חברַי, העניין הוא כזה: אנחנו לאחר הרבה מאד מאמצים מצליחים להעביר חוק היסטורי במדינת ישראל.

מירי רגב: ואני מבינה שבגלל בעיה בירוקרטית אנחנו כנראה לא נצליח להעביר את זה בזמן בגלל מיחשוב.

מירי רגב: והייתי רוצה לשמוע מה הבעיה, גם עם הוראת המעבר, וגם עם חיילים חדשים שמקבלים הרשעה לרישום פלילי.

מירי רגב: מדוע אנחנו לא יכולים בעצם להכיל את החוק הזה במיידי?

מירי רגב: מה שאומרת המשטרה: יש לה בעיית, היא תיכף תסביר את עצמה, יש בעיית מיחשוב, ולכן הם צריכים שנה וחצי לחכות.

מירי רגב: קרי, אנחנו נאשר חוק, וחיילים יהיה להם רישום פלילי.

מירי רגב: שנה וחצי לא יתקבלו למקומות עבודה.

אורי אריאל: מי שהצליח להגיע עם החץ לפגיעה במטרות.

מירי רגב: אז תיראו לאיזה מצב הגענו.

אורי אריאל: צריך לסדר גם את הרישום במחשב.

מירי רגב: יפה.

מירי רגב: אז אני הייתי רוצה לשמוע את עמדת המשטרה בעניין הזה.

מירי רגב: עמדת משטרה שונה ממה ששמענו עד עכשיו.

מאיר דב ברקוביץ': העמדה שלנו שהתייחסה לנושא המועד היא לא השתנתה בשום דבר.

מאיר דב ברקוביץ': היא הייתה ככה כל הזמן לאורך כל הדיונים.

אריה אלדד: מה יקרה בעוד שנה וחצי?

מאיר דב ברקוביץ': אני אסביר.

מאיר דב ברקוביץ': אני אקדים בזה שלא עומדת פה שאלת המחלוקת המהותית.

מאיר דב ברקוביץ': הייתה מחלוקת מהותית בזמנו על הנושא של החלה רטרואקטיבית, לא קשורה לעמדות הערכיות של המשטרה לגבי העניין הזה, אלא קשורה להתאמה בין הרציונל של חוק המרשם הפלילי לבין כל המנגנון הזה של החלה רטרואקטיבית שהוא לא קיים בתיקונים ובחקיקות אחרות שקשורות לחוק המרשם הפלילי, וגם לא במסגרת הועדות שדנו בו, ועדת קנאי שדנה בנושא המרשם הפלילי.

מאיר דב ברקוביץ': אבל דווקא בעניין הזה כן אני חושב שהגענו לאיזה שהם הבנות לגבי מה נכון שיהיה, ופה הוצג ההסכמה שהייתה גם בדיונים שהיו לקראת הדיון הזה בנוסח שמאפשר לעשות את המינימום שחייבים לעשות ושאפשר לעשות רטרואקטיבית, עם איזה מהלך ידני שצריך לדבר עליו עוד מעט, איך הוא אמור לעבוד.

מאיר דב ברקוביץ': אבל צריך להבין שהמערכת של המרשם הפלילי היא מערכת בת עשרות שנים, ישנה מאד, עם המון המון בעיות.

מאיר דב ברקוביץ': נכון להיום יש חוקים, תקנות, שהיו מחייבות אותנו בחוק המרשם הפלילי שלא מבוצעות כבר שנים, שההשפעה שלהם על אזרחים היא הרבה יותר, היא לא פחות, נניח, מהשפעה על אותם חיילים.

מאיר דב ברקוביץ': הנושא הזה נמצא בועדת חוקה כבר די הרבה זמן בדיונים, בביקורת קשה, בביקורת קשה עלינו על זה שתקנות אחרות שנכנסו, רק לסבר את אוזניכם, אז תקנות שקשורות לנושא של העברת מידע על תיקים שמתנהלים, על תיקים פתוחים, שלפי חוק המרשם הפלילי מי שמקבל מידע על הרשעות, על החלטות של בית משפט, מקבל מידע גם על תיקים פתוחים, לא על תיקים סגורים, זה רשימה מצומצמת, אבל על תיקים פתוחים, ויש תקנות שצמצמו בזמנו, לפני שנים, שקבעו שמידע על תיקים, תיקים מתנהלים, או בהליכים המשפטיים, או פתוחים בחקירה, יועברו בכל מיני סייגים.

מאיר דב ברקוביץ': הסייגים האלה לא ניתנו לביצוע למערכת הישנה, ובזמנו זה נדחה, ונדחה, ונדחה, והמערכת החדשה שעובדים עליה, עובדים עליה כבר לא מעט שנים.

מאיר דב ברקוביץ': יש כל מיני חוקים אחרים, כל מיני חוקים אחרים שמחייבים אותנו לעשות תיקונים שבעקבותיהם אנחנו נמצאים בעצם תחת אותה ביקורת של ועדת חוקה על מאמץ להשלים את המערכת החדשה כדי שהיא תוכל לתת מענה לכל מיני דרישות שהיו ולא בוצעו.

מאיר דב ברקוביץ': שוב, לא בוצעו לא כי מישהו התנגד אליהם עקרונית, אלא כי המערכת לא יכלה לשאת את התיקונים.

מאיר דב ברקוביץ': המערכת הישנה, הקיימת היום, מאחר ובמהלך 2011, אנחנו מעריכים שלקראת סוף 2011 תעלה, או במחצית השנייה של 2011 תעלה המערכת החדשה, אז המערכת הזאת עליה אי אפשר לעשות, אי אפשר, במערכת הישנה אי אפשר לגעת בכלל, א' – כי אנחנו הולכים, יש, מה שנקרא: הקפאת תצורה כדי לעבור למערכת חדשה, וב' – היא לא סובלת שינויים.

מאיר דב ברקוביץ': זאת אומרת, גם שינויים שאנחנו רוצים לצורך ההתייעלות שלנו, אנחנו לא יכולים לבצע אותה כי כל שינוי קטן בה יוצר בלגן מאד גדול.

אריה אלדד: אני מבין שאתה לא יכול לעשות שינוי מערכתי.

אריה אלדד: אבל האם אתה יכול לעשות שינוי פר בקשה?

מאיר דב ברקוביץ': לא, אנחנו צריכים בעצם, לצורך ההצעה הזאת לייצר, מבחינת אנשי המיחשוב, אם צריך שיסבירו את זה בשפת המיחשוב אז יש פה מי שיסביר.

מאיר דב ברקוביץ': אבל מה שאנחנו צריכים לייצר זה בעצם לכתוב תכניות משלושה או ארבעה סוגים שונים בגלל ההצעה הזאת.

מאיר דב ברקוביץ': זאת אומרת, אנחנו צריכים לייצר מהלך אחד שהוא עוסק לנושא הרטרואקטיבי, שהוא סוג אחד של מהלך שצריך ללכת אחורה ולבדק על מיני דברים ולבצע כל מיני שינויים.

מאיר דב ברקוביץ': בתוך הרטרואקטיבי הזה יש שני סוגי מהלכים שצריכים לעשות: 1 – משהו יהיה אוטומטי, ברגע שהחוק הזה ייכנס לתוקף בבת אחת יעשו שינויים על פני כל הרצף, ולכל שינוי צריך להבין שיש לו המון המון משמעויות.

מאיר דב ברקוביץ': זה לא איזה שינוי טכני קטן, כי למשל, אם אתה מקצר תקופת התיישנות של הרשעה שהייתה בעבר אבל, ויש לאותו אדם הרשעות אחרות אחר כך בתחום האזרחי, לפי הכללים הישנים, לפני החוק הזה, שהרשעה קודמת הייתה לה תקופת התיישנות ארוכה, ביצוע העבירה בתוך תקופת ההתיישנות של עבירה קודמת הוא יוצר הארכה מאד גדולה לפי חוק המרשם הפלילי.

מאיר דב ברקוביץ': עכשיו בעצם מה שאנחנו יוצרים, אנחנו משנים היסטוריה, ואז אנחנו אומרים: רק רגע, העבירה התקצרה מאד, אז מכאן, זאת אומרת שהעבירה שהוא ביצע אחר כך, שגם היא מההיסטוריה, שעם האזרחות היא כבר לא באותה תקופה, הכל משתנה.

מירי רגב: אני מצטערת, כן, אבל מה שאתה מסביר לי פה בעניין של הרטרו, ובעניין של המשטרה יכולה, לא יכולה.

מירי רגב: אני מבינה שהרבה אנשים הם עבריינים בגלל המחשבים של המשטרה.

מירי רגב: כנראה שתי כתבות בטלביזיה יסדרו את זה.

מירי רגב: לא יכול להיות מה שאתה אומר לי כרגע.

מירי רגב: אתה אומר לי עכשיו שבגלל מערכת מיחשוב ישנה אנשים ישבו עם רישום פלילי.

מירי רגב: לא ייכנסו לעבודה, לא יתקבלו לאף, אפילו הייתה ילדה שדיברה על זה שלא יכולה להיות מנהלת חנות, כי היא עובדת בקופה.

מירי רגב: אתה אומר לי שבגלל זה שנה וחצי אנשים לא יעבדו.

מירי רגב: אז תסביר לי רגע, תגיד לי מה הפתרון?

מירי רגב: אל תגיד לי שנה וחצי.

מאיר דב ברקוביץ': אני אגיד לך משהו יותר חמור.

מירי רגב: תגיד לי מה הפתרון.

מאיר דב ברקוביץ': מה שהבנת, מה שאמרתי זה בדיוק מה שהתכוונתי, אבל אני אגיד יותר חמור מזה: אם המערכת החדשה אנחנו לא נצליח להעלות אותה, אז הרבה יותר אזרחים מאותם חיילים שנפגעים היום כתוצאה מהמערכת ימשיכו להיפגע.

מאיר דב ברקוביץ': עכשיו, אנחנו לא יכולים לקבל.

מירי רגב: אני אבקש מכמה חברות פרטיות שיעזרו לכם.

מאיר דב ברקוביץ': אז יש לנו פתרון אחד.

מאיר דב ברקוביץ': אני רוצה להגיד מה האפשרויות.

מאיר דב ברקוביץ': מבחינת הזמן והתחילה של החוק הזה, לנו אין, אנחנו לא רואים שום אפשרות לעשות את זה בטווח שהוא פחות משנה וחצי.

מאיר דב ברקוביץ': אתם לא רוצים שאני אמשיך את ההסבר הקודם אז אני לא אמשיך להסביר אותו, אבל מה שאנחנו יכולים לעשות, אנחנו יכולים לצבור את כל המקרים שהיו צריכים להיכנס, שהיו צריכים מרגע שהחוק הזה פורסם להיכנס לתוך המהלך הזה, כך שברגע שנוכל לעשות את, שהיישום הזה יוכל להתבצע הם כולם ייהנו מאותו דבר שייהנו אותם אנשים אחרי כן.

מאיר דב ברקוביץ': את זה אנחנו יכולים לבצע.

מירי רגב: מה זה אומר?

מירי רגב: אני לא מבינה מה זה אומר.

מאיר דב ברקוביץ': זה אומר שלא, בשנה וחצי הזאת, הרי הטענה היא שאם החוק הזה בעוד שנה וחצי, או לא משנה, בעוד כמה זמן, אז כל האנשים שהם בינתיים בזמן הזה לא ייהנו מהחוק הזה.

מירי רגב: נכון.

מאיר דב ברקוביץ': אז אנחנו אומרים: אנחנו כן יכולים לדאוג שאותם אנשים ייהנו מהחוק הזה, אבל הם ייהנו ממנו בעוד שנה וחצי כשנוכל לבצע.

מאיר דב ברקוביץ': זה יחול עליהם רטרואקטיבית.

מירי רגב: אז מה אתה אומר?

מירי רגב: אבל מה זה יחול רטרואקטיבית?

מירי רגב: אבל שנה וחצי הוא לא יעבוד.

מאיר דב ברקוביץ': הם ייהנו שנה וחצי.

אריה אלדד: אבל לא קיבלו אותם לעבודה.

מירי רגב: לא.

מירי רגב: לא קיבלו אותם לעבודה שנה וחצי.

מאיר דב ברקוביץ': הויכוח הוא לא על העניין שהם התקבלו או לא התקבלו.

אריה אלדד: זה הויכוח.

מירי רגב: אבל זה הויכוח.

מאיר דב ברקוביץ': אבל יש גם אזרחים שלא התקבלו לעבודה בגלל שיש להם רישום פלילי.

מירי רגב: אבל אנחנו לא מדברים עליהם.

מאיר דב ברקוביץ': אנחנו מחוייבים לתקן- - -

מירי רגב: אבל אני שואלת אותך שאלה אחרת, מאיר.

אורי אריאל: מאיר, על זה נאמר:

אורי אריאל: צרת רבים נחמת טיפשים.

מאיר דב ברקוביץ': אנחנו בועדה אחת אמורים לתת דין וחשבון על זה שאנחנו לא מיישמים את המערכת כדי לתת מענה לכל האזרחים.

מאיר דב ברקוביץ': בועדת כנסת שנייה אומרים לנו: תעזבו את הדבר הזה, קודם כל תתקנו לנו.

אריה אלדד: לא, לא אמרנו.

מירי רגב: לא אמרנו דבר כזה.

אריה אלדד: לא אמרנו.

מירי רגב: אנחנו רוצים שתעשה גם וגם.

אורי אריאל: לא מסוגל זה לא יכול.

אורי אריאל: לא יכול זה סירוב פקודה.

אורי אריאל: וסירוב פקודה זה רישום פלילי ל – 17 שנה.

אריה אלדד: לא יכול אמרו לי בצבא זה בן דוד של לא רוצה.

מאיר דב ברקוביץ': בצבא.

מאיר דב ברקוביץ': במשטרה לא.

אורי אריאל: הבנו.

אורי אריאל: בסדר.

אורי אריאל: רשמנו לפנינו.

ישראל חסון: יש לי אליך שאלה: מאחר שהבקשה פה היא הרבה יותר מצומצמת מאשר אצל האזרחים, כי אצל האזרחים, לפי דעתי, אתה נזקק לרישום הפלילי במונחים של מאות אלפים לשנה.

מאיר דב ברקוביץ': אין הבדל.

ישראל חסון: רגע, רגע, שניה.

ישראל חסון: למה אין הבדל?

מאיר דב ברקוביץ': מפני שהבעיה היא לא בכמות המידע שמועברת בכמות האנשים שנמצאים.

מאיר דב ברקוביץ': הרי ברגע שפיתחתי את התוכנה לאדם אחד.

מירי רגב: רגע, עזוב את הפיתוח של התוכנה כרגע.

ישראל חסון: אני לא נמצא איתך עכשיו בדיון על הקושי הטכנולוגי שיש לך, שאני מבין אותו.

מאיר דב ברקוביץ': זאת הבעיה היחידה שלי אבל.

ישראל חסון: כן, בסדר.

ישראל חסון: אבל בינתיים בהצעה שלך, הצעת הביניים שלך אומרת: חבר'ה, אנחנו נחיה עם זה עד שאני אוכל לתת.

ישראל חסון: אני מציע לך בוא חפש פתרון שהוא זמני לשנה וחצי.

מירי רגב: זה לא יאומן.

ישראל חסון: סליחה רגע, זה יאומן.

מירי רגב: השאלה היא אחרת: אם יש איזה פתרון, ישראל, ידני.

מירי רגב: נניח, מגיע אליך מישהו.

ישראל חסון: או! אז על זה אני מדבר.

ישראל חסון: רגע, נו, אז אני שואל עכשיו שאלה.

מירי רגב: פר אדם.

ישראל חסון: אז אני שואל אותך שאלה נורא פשוטה: למה שבתקופת ביניים הזו לא תיתן פתרון שבדיוק מה שהיא הגדירה אותו: ידני?

ישראל חסון: עכשיו, אני אומר לך, אחרת אתה משית איזה שהיא גזרה שהיא, אתה יודע מה?

מירי רגב: מוות לחלק מהאנשים האלה.

ישראל חסון: אתה מעניש בן אדם שנה וחצי כשלא מגיע לקבל עונש.

אורי אריאל: אני חושב שאם הועדה תבקש מסגן ראש השב"כ לשעבר, ומראש השב"כ לשעבר שיפתרו את הבעיה .

מירי רגב: לא, אבל השאלה היא כזאת, מאיר: אם עכשיו אני היה לי אישום פלילי לפני, קבעו שיש לי רישום פלילי.

מירי רגב: אני עכשיו יודעת שהחוק הזה, תחולת החוק היא מיידית, בסדר?

מירי רגב: אני מגיעה אליך, אין לך כרגע את התוכנה.

מירי רגב: באה אליך ידנית אומרת לך: כך וכך, וכך.

מירי רגב: באתי לצבא, קיבלתי אישור מהצבא.

מירי רגב: באתי אליך, אני אומרת לך: הנה, זה האישור מהצבא.

מירי רגב: האם המשטרה יכולה להנפיק לאזרח באופן אישי, עד שהמערכת תהיה, כל אזרח שזה פוגע לו בחיים, כמו החיילת הזאת שהייתה פה.

מאיר דב ברקוביץ': אתם אומרים משהו שנובע מחוסר היכרות של החוק למרשם הפלילי.

מאיר דב ברקוביץ': אתם צריכים להבין איך הדבר הזה עובד.

מאיר דב ברקוביץ': הרי אני לא מצייד אנשים בשום אישורים.

מאיר דב ברקוביץ': אנחנו מייצרים מערכת שאת כל החישובים המורכבים מאד של חוק המרשם הפלילי תדע לבצע, והמידע לגוף שזכאי לקבל מידע עובר לכל הגופים האלה באופן אוטומטי.

מאיר דב ברקוביץ': הוא לא פונה אלי ואומר לי: תן לי מידע על פלוני.

אריה אלדד: לפני עידן המחשבים לא היה רישום פלילי?

מירי רגב: למשה יש רגע פתרון.

מירי רגב: משה, בבקשה.

מאיר דב ברקוביץ': אבל המידע לא יכול לעבור בצורה כזאת.

מאיר דב ברקוביץ': אין יותר דבר כזה העברה של מידע ככה.

משה יעלון: אין לי פתרון לדבר הזה, מה גם שאני יודע על העמדה הזאת של המשטרה מהזמן האחרון.

משה יעלון: אנחנו כבר שנים מנהלים את הדיונים האלה.

משה יעלון: שני כיוונים לפתרון אולי.

משה יעלון: לא מכיר את המערכת.

ישראל חסון: רגע, לא אמרו לפני עשר שנים: עוד שנה וחצי?

מאיר דב ברקוביץ': כל הסיפור הרטרואקטיבי לא היה, הוא לא נמצא בחוק בנוסח.

עידו בן יצחק: הוא עלה בדיון בהכנת החוק הזה.

עידו בן יצחק: הוא עלה ב – 2008 בדיון בהצעת החוק לקריאה ראשונה.

משה יעלון: תן לי להתייחס, אז אולי תהיה לך תשובה.

משה יעלון: שני דברים: א' – יכול להיות שלעניין מועד התחולה אפשר לעשות הבחנה, בגלל המגבלה, בין מה שמכאן ואילך, לבין הרטרו.

משה יעלון: זאת אומרת, אולי לתת יותר זמן למי שזה חל עליו רטרואקטיבית.

משה יעלון: אולי.

משה יעלון: אני מעלה את זה כאפשרות.

משה יעלון: כי אני מבין שעיקר הקושי הוא דווקא עם המקרים האלה.

משה יעלון: לגבי – מכאן ואילך – תחשבו על אפשרות שבה, שלפיה מי שמקבל את הרישום המופחת הזה מבחינת המערכת זה נרשם לו כאי הרשעה, כי זה הרי אותה, יש לזה אותה משמעות הרי.

משה יעלון: נסו לחשוב על פתרון כזה.

משה יעלון: אני לא יודע אם חשבתם על פתרון כזה שתוכלו לרשום אפילו ידנית, יהיה הרשעה, ואז כל הכללים שחלים לגבי אי הרשעה חלים גם על הרישום המופחת.

זהבה לייב: אבל המערכת הממוחשבת היא מחשבת כללים מאד מסובכים של התיישנות ומחיקה ומסירת מידע.

זהבה לייב: זאת אומרת, יש פה תגובות שרשרת.

זהבה לייב: אנחנו צריכים את המערכת החדשה כדי ליישם את הכללים האלה, כי הכל זה כמו אבני דומינו: אחד משפיע על השני.

זהבה לייב: ואין דרך לקצר את ההליך הזה.

זהבה לייב: אי אפשר לעשות את זה בצורה ידנית.

קריאה: איך אתם רושמים באזרחות ללא הרשעה?

קריאה: תיק אזרחי עכשיו מגיע מבית משפט, מבחן ללא הרשעה.

קריאה: יש לכם דרך לרשום?

זהבה לייב: אנחנו קולטים את זה כאי הרשעה, והמערכת מיישמת את זה כאי הרשעה.

מירי רגב: נו, אז תעשי את אותו דבר לגבי חיילים.

זהבה לייב: לא, לא, כאן החוק הזה יש לו כל מיני תנאים שמחייבים אותי גם לגבי דיווחים.

זהבה לייב: למשל: החלטה של בית משפט שיש מאסר על תנאי בר הפעלה ולכן סיוג הרשעות לא יחול.

זהבה לייב: זה חלק מהתנאים של החוק.

זהבה לייב: אני צריכה לקבל על זה דיווח מיוחד, ואני צריכה להחיל על זה את מערכת הכללים של כמו ללא הרשעה.

זהבה לייב: זה משהו מיוחד.

זהבה לייב: אני צריכה לבנות את זה.

זהבה לייב: אני לא יכולה להשתמש בכלים הקודמים.

זהבה לייב: יש לי בכל זאת תנאים אחרים פה.

זהבה לייב: יש לי חוק עם תנאים אחרים.

זהבה לייב: אני לא יכולה ליישם את זה אותו דבר.

אריה אלדד: אני מתקשה להבין את מה שאת אומרת.

אריה אלדד: נניח אדם מבקש עבודה בתור קופאי בסופרמרקט.

מאיר דב ברקוביץ': הוא לא יכול לקבל מידע.

אריה אלדד: הוא לא צריך לקבל מידע.

אריה אלדד: המעביד שלו.

זהבה לייב: לא, הוא לא זכאי.

אריה אלדד: הוא לא מקבל מידע, אבל הוא מקבל אישור או אי אישור.

מאיר דב ברקוביץ': לא.

מאיר דב ברקוביץ': לא.

אריה אלדד: אבל זה מה שקרה פה.

אריה אלדד: באה הגברת ואמרה.

מירי רגב: זה מה שקורה.

מירי רגב: הוא צודק במה שהוא אומר.

אריה אלדד: באה הגברת.

מאיר דב ברקוביץ': אני אגיד לך מה ההתמודדות שלנו עם.

אריה אלדד: הוא רוצה לעבוד בתור חוקר בשב"כ.

מאיר דב ברקוביץ': או.

מאיר דב ברקוביץ': קיי.

אריה אלדד: קיבל הודעה: אתה לא יכול לעבוד כי יש לך רישום פלילי.

אריה אלדד: עכשיו, אם הוא זוכר שהוא בלס שקמים, גנב מכוניות, שדד בנקים, אז הוא אומר: וואללה, תפשו אותי, באמת אין לי מה לחפש שם עבודה.

אריה אלדד: אבל אם הוא אומר לעצמו: חברים יקרים, אני בסך הכל התחצפתי לרס"ר.

אריה אלדד: לא יכול להיות שאת זה עכשיו יסחבו לי כדי שאני אעבוד בשירות המדינה.

מאיר דב ברקוביץ': זה אני מסכים.

אריה אלדד: ואז הוא פונה אליך, ואתה ידנית בודק מה סיבת אי מתן האישור.

אריה אלדד: אם הסיבה היא באמת העבירה שלו בשירות הצבאי.

מירי רגב: לא, אז בוא נקצר את זה.

מירי רגב: הצבא ייתן להם אישור.

מאיר דב ברקוביץ': אבל אני אין לי סמכות, מי שיכול לגעת בזה.

אריה אלדד: לא שיהיה לך סמכות.

אריה אלדד: יהיה עליך חובה.

אריה אלדד: החוק הזה יחייב אותך.

אריה אלדד: חובה מה?

אריה אלדד: חובה לתת לו.

אריה אלדד: לא סמכות.

אריה אלדד: חובה.

אריה אלדד: אתה תהיה עבריין אם לא תעשה את זה.

מאיר דב ברקוביץ': אני מבין מה אתה אומר.

מאיר דב ברקוביץ': אני מזדהה איתך לגמרי.

אריה אלדד: נו?

מאיר דב ברקוביץ': אתם.

אריה אלדד: לא יכול להיות שהקושי המחשבי יגרום עוול לאנשים.

אריה אלדד: תפתור את הבעיה! תשים חמישה אנשים שיעברו על תיקים ויוציאו את המידע ויאשרו.

מאיר דב ברקוביץ': אבל זה יכול להיות.

מאיר דב ברקוביץ': אבל אתם מדברים פה על מערכת שמנהלת מאות אלפי פריטי רישום של אנשים.

מאיר דב ברקוביץ': אתה לא יכול לבקש באבחת חרב להפוך את כל הכללים.

אריה אלדד: נכון, אבל פניה חריגה, פניה חריגה.

אריה אלדד: אתם צריכים להקים עכשיו מנגנון של פקיד, או חמישה פקידים, חמישה קצינים, עשרה פקידים, שבאותם פניות אינדיבידואליות של אנשים שיגידו: נפגעתי כי עברתי עבירה בשירות הצבאי שלי, יבדקו אותם.

מאיר דב ברקוביץ': אבל אנחנו לא יכולים לעשות את הבדיקה הזאת.

מירי רגב: אבל הצבא יעשה.

מירי רגב: הצבא ייתן לו הכשר.

מאיר דב ברקוביץ': אז שהצבא יכתוב לשב"כ שהדבר הזה היה רק להתחצף למפקד.

מאיר דב ברקוביץ': אני הרי לא נוגע בהרשעה.

משה יעלון: סליחה, שניה, התשובה של זהבה, אני מצטער, לא הייתה משכנעת.

משה יעלון: אנחנו הרי מעבירים, מצ"ח מעבירים דיווח למרשם הפלילי לגבי הרשעה, נכון?

משה יעלון: לבית הדין הצבאי.

מאיר דב ברקוביץ': וחיילים יושבים ומזינים את זה אצלנו.

משה יעלון: בסדר.

משה יעלון: מה שמצ"ח יעשה, הוא יעביר לכם דיווח על אי הרשעה.

משה יעלון: אי הרשעה.

משה יעלון: ואתם, לכם יש פונקציה של אי הרשעה בתוך המערכת, נכון?

משה יעלון: אתם תרשמו: אי הרשעה.

משה יעלון: מה הבעיה עם זה?

מאיר דב ברקוביץ': אתם תדווחו על זה כאי הרשעה?

משה יעלון: כן.

מאיר דב ברקוביץ': זה יכול להיות שאין בעיה.

משה יעלון: בבקשה.

מאיר דב ברקוביץ': אם זה מה שאתם מדווחים.

אריה אלדד: זה קדימה.

אריה אלדד: מה עם אחורה?

זהבה לייב: ומה?

זהבה לייב: באחריות שלכם?

מאיר דב ברקוביץ': כן, אבל תיראו, זה לא מספיק להגיד את זה ככה.

מאיר דב ברקוביץ': רגע, זה לא מספיק להגיד את זה ככה.

מאיר דב ברקוביץ': א' – זה סוג של פתרון, צריך לעשות את הבדיקה.

מאיר דב ברקוביץ': אפשר לעשות אותו ביחד.

מאיר דב ברקוביץ': אבל צריך להבין את המשמעות.

מאיר דב ברקוביץ': אתה מדווח לי גזר דין שהוא בעצם הוא לא הגזר דין שניתן.

מאיר דב ברקוביץ': אתה מדווח לי משהו אחר, שהיום הוא גזר דין שאתה בכלל לא יכול לתת: ללא הרשעה.

מאיר דב ברקוביץ': אין לך סמכות כזאת.

משה יעלון: נכון.

מאיר דב ברקוביץ': אז אתה כאילו מדווח לי עכשיו גזר דין לא נכון.

מאיר דב ברקוביץ': עכשיו, אני אין לי בעיה.

מאיר דב ברקוביץ': אני חי מפיך.

מאיר דב ברקוביץ': אני חי מפיך.

מאיר דב ברקוביץ': אני יכול לעדכן את זה כמו שאתה.

מאיר דב ברקוביץ': אבל מי שיהיה אחראי, בסופו של דבר, לעדכן את הרישום הנכון הזה בבוא העת ולהגיד מה כן היה ...

מאיר דב ברקוביץ': החדשים זה יהיה אתה.

זהבה לייב: הרי תקום מערכת חדשה.

מאיר דב ברקוביץ': אני לא אדע להעביר את זה מזה לזה, כי אני לא יודע לתרגם את האי הרשעה למגוון ההחלטות השונות שיכולות להיות.

מאיר דב ברקוביץ': אתה צריך להגיד לי": פלוני שדיווחתי אי הרשעה, הנה דיווח מעודכן.

מאיר דב ברקוביץ': בסדר.

מירי רגב: אז תהיה הוראת מעבר לשנה וחצי.

אורי אריאל: שמענו פה הצעה, יושב פה הפצ"ר בעצמו.

אורי אריאל: אז תגידו: תודה.

אורי אריאל: בואו נמשיך.

אורי אריאל: למה לסבך את זה עכשיו?

אורי אריאל: לא צריך.

אורי אריאל: אני רק מבקש.

אורי אריאל: הם מדווחים מה שהם מדווחים, אחרי זה ... הוא הבין, כולם הבינו.

מאיר דב ברקוביץ': אני לא רוצה לסמן ווי על הדבר הזה, לנהל עוד עשרה דיונים.

מירי רגב: שניה רגע, אבל בסדר ברקו.

מאיר דב ברקוביץ': אני שואל שאלה פשוטה: מי יעדכן את הרישום האמיתי אחר כך?

אורי אריאל: אף אחד.

אורי אריאל: אף אחד.

זהבה לייב: זה מטעה.

אריה אלדד: זה מטעה, וההוא גורם עוול.

אורי אריאל: אתם עומדים על קוצו של יוד.

קריאה: אל תיבהל מהלחץ.

מאיר דב ברקוביץ': אני לא עומד על קוצו של יוד.

מאיר דב ברקוביץ': אני לא נוגע לעניין של- - -

אורי אריאל: תרשה לי רגע לגמור משפט.

אבי דיכטר: ברקו, עצתי לך, אל תיבהל מהלחץ.

אבי דיכטר: אני חושב.

אורי אריאל: למה אתה קוטע אותי?

אבי דיכטר: אתם מסבכים אותו לרשום מידע שיקרי במחשב משטרתי.

אבי דיכטר: זה בלתי סביר.

מירי רגב: חכה שניה רגע, יגיע גם תורך.

מירי רגב: חבר הכנסת אורי אריאל, בבקשה.

מירי רגב: אתה בזכות דיבור.

זהבה לייב: אם מדווחים: ללא הרשעה, יש כללים במערכת.

זהבה לייב: ללא הרשעה אף פעם באזרחות, לפי הכללים הרגילים אין מאסר בפועל.

זהבה לייב: זאת אומרת, זה נורא קל לבוא לפה ולהציע הצעות כאלה שלא מתיישבות עם כל החוקים העיסקיים של המערכת.

זהבה לייב: יש חוקים עיסקיים של המערכת שתואמים את החוק.

זהבה לייב: ללא הרשעה לא בא עם מאסר על תנאי, או עם מאסר בפועל.

זהבה לייב: הוא בא או עם צו מבחן, או עם התחייבות.

זהבה לייב: יש כללים עיסקיים שמתאימים לחוקים.

זהבה לייב: עכשיו, אם מדווחים: ללא הרשעה, אז מה?

זהבה לייב: לא ידווחו על מאסר בפועל?

זהבה לייב: לא ידווחו על עבודות השירות?

זהבה לייב: לא ידווחו על המאסרים על תנאי?

זהבה לייב: כשהמערכת החדשה תעלה, היא תעלה עם: ללא הרשעה.

זהבה לייב: יימסר מידע לגורמים זכאים שהוא שגוי ולא נכון.

זהבה לייב: הגורמים הזכאים יעשו החלטות על סמך זה?

אורי אריאל: אני הבנתי טוב מאד, הקשבתי קשב רב, ועכשיו רק נשארת עוד שאלה אחת שהיא מופנית אליכם: האם יכול להיות שאלפי, אלפי, אלפי אזרחים, הרבה, אני לא יודע, אתם לא אומרים מספר, וחיילים לשעבר יסבלו בגלל שאתם לא רוצים למצוא איזה שהיא דרך יצירתית לפתור את העניין, כי יש לכם משהו בקוצו של יוד שדיכטר מסכים איתו.

אורי אריאל: בסדר.

אורי אריאל: אז זה כן בסדר?

אורי אריאל: איפה עומד באינטרסים האלה שיש התנגשות.

קריאה: האינטרס הציבורי.

מאיר דב ברקוביץ': אבל אין לנו, תראה, אני אומר לך, ההכרעה הערכית היא הכרעה שלכם, לא שלנו.

מירי רגב: ברקו, תמצא לנו פתרון לזה.

מאיר דב ברקוביץ': אז אני אומר, אם אתם מוכנים שהמערכת תכלול מידע על אי הרשעה.

אורי אריאל: התשובה היא: כן, ברקו.

מאיר דב ברקוביץ': בבקשה.

אורי אריאל: לפחות 1, 2, ...

מירי רגב: אתה מוכן בבקשה להתייחס.

אבי דיכטר: לפחות אחד לא.

אבי דיכטר: לפחות אחד לא, ואני אומר לך, אני אומר לך, לדעתי זה מהלך לא שהוא לא תקין, הוא לא חוקי שהמערכת הממלכתית שיושבת אצלכם תוזן במידע שיקרי, לא מדוייק.

אבי דיכטר: אני חושב שהבעיה היא לא למצוא טלאי שפותר בעיה אחת, וכנראה יוצר בעיה אחרת.

אבי דיכטר: אני לא חושב שזה פתרון.

מירי רגב: מה הפתרון?

מירי רגב: להשאיר שנה וחצי אנשים ברישום פלילי?

אבי דיכטר: אני חושב שלא סותמים, לא פותרים תקלה בתקלה.

אבי דיכטר: לא פותרים תקלה בתקלה.

אבי דיכטר: עכשיו, יכול להיות שהרעיון היה טוב, אב לא מספיק טוב.

מירי רגב: מאה אחוז.

מירי רגב: או.

מירי רגב: קיי.

מירי רגב: עו"ד ציפורי בבקשה.

שלמה ציפורי: הפתרון האחר שיכול להיות בשביל לא ליצור מידע לא מדוייק במערכת, אתם תקבלו דיווח מצה"ל לגבי האי הרשעה.

שלמה ציפורי: יהיה רשימה, זה לא יוזן, אז הם ירוויחו בשנה וחצי.

משה יעלון: אז לא יהיה רישום בכלל.

שלמה ציפורי: נכון.

יפעת רווה: אם זה בשנה וחצי – בסדר.

יפעת רווה: אבל אחרי שנה וחצי זה צריך.

מירי רגב: מה הבעיה אבל אחרי שנה וחצי?

מירי רגב: הרי רק שניה אחת, הרי אם הצבא מאשר.

שלמה ציפורי: לא יהיה מידע שגוי במערכת.

מירי רגב: הצבא מעביר את זה למערכת לשנה וחצי.

מאיר דב ברקוביץ': אין לנו בעיה גם עם זה, כי ממילא גם ככה הדיווחים נעשים לפעמים בחודשים של איחור מהצבא על הזנות.

מירי רגב: אבל השאלה היא כזאת: אם אחרי שנה וחצי אנחנו עושים הוראת מעבר לשנה וחצי, אנחנו הרי חיים כולנו על המחשבים, מה עשינו לפני עידן המחשבים?

מירי רגב: את זה נשאל כנראה אחרים במשטרה, אבל אני אומרת, אחרי שנה וחצי הרי לצבא יש את כל הרשימה, מדובר על בערך 3,000 כל שנה שלהם יהיה, הם יורדים מהמאגר, נכון?

מירי רגב: אז לצבא יהיה את כל המידע.

מירי רגב: למצ"ח יהיה את המידע.

מירי רגב: ברגע שהמערכת עובדת, אחרי שנה וחצי, מצ"ח יעבירו בצורה מסודרת את כל הפרטים למערכת החדשה.

מירי רגב: מה הבעיה עם זה?

מירי רגב: על מה אנחנו מדברים?

מירי רגב: אנחנו נותנים כל כך הרבה חיילים לשב"כ ולמשטרה, ולשח"ם, נוריד לכם את החיילים, נשים אותם במצ"ח כדי שהם יטפלו בזה שחיילים לא ידפקו להם את החיים בגלל רישום פלילי, ובגלל מערכת.

מאיר דב ברקוביץ': זה עדיף מאשר לדווח: ללא הרשעה.

מירי רגב: בבקשה.

מירי רגב: אז הנה, זה הוראה.

אביחי מנדלבליט: לזה אני ממש מתנגד.

מירי רגב: לזה אתה מתנגד.

מירי רגב: בסדר.

מירי רגב: בואו נשעה את החוק בגלל מחשבים.

מירי רגב: נחכה שנה וחצי.

אביחי מנדלבליט: אני לא חושב שצריך להשעות את החוק.

אביחי מנדלבליט: אני חושב שצריך לקדם את החוק.

אביחי מנדלבליט: אני חושב שצריך למצוא פתרון הבעיה של המחשב.

אביחי מנדלבליט: יכול להיות עם כוכבית, או משהו כזה.

אביחי מנדלבליט: הבעיה באמת זה מאסר על תנאי, שהוא משליך על החברה.

אביחי מנדלבליט: זה לא תיקים הכי חמורים בעולם.

אביחי מנדלבליט: אבל זה תיקים של סמים למשל, צריכים לדעת שהאדם משתמש בסמים, יש לו מאסר על תנאי.

אביחי מנדלבליט: אם בשנה וחצי האלה הוא יעבור עבירה, אי אפשר יהיה להפעיל אותה.

אביחי מנדלבליט: זה לב הבעיה.

זהבה לייב: יש לו מאסר בפועל וזה לא מדווח.

אביחי מנדלבליט: זה לא בלתי חוקי.

זהבה לייב: לא רק זה, גם מאסר בפועל.

אביחי מנדלבליט: מאסר בפועל זה פחות.

שלמה ציפורי: סליחה, למה אי אפשר יהיה להפעיל?

שלמה ציפורי: מה הקשר בין הרישום להפעלה?

אביחי מנדלבליט: באזרחות לא ידעו את זה.

זהבה לייב: אף אחד לא ידע שיש לו.

אביחי מנדלבליט: הוא ישתחרר מהצבא.

שלמה ציפורי: אבל הם אומרים בפועל, שבפועל הם לא מצליחים להזין ממילא תוך - - -

מירי רגב: פצ"ר בבקשה.

אביחי מנדלבליט: מבחינת מצב חוקי, אני לא חושב שזה בלתי חוקי.

אביחי מנדלבליט: מה שמחייב זה גזר הדין, זה פסק הדין, הכרעת דין וגזר הדין שמטיל את המאסר על תנאי.

אביחי מנדלבליט: על בסיס פסק הדין הזה ניתן להפעיל אותו גם בבתי משפט אזרחיים, לא משנה מה שרושמים ברישום הפלילי של המשטרה.

אביחי מנדלבליט: הרישום הפלילי של המשטרה הוא למעשה דבר שמביא ...

אביחי מנדלבליט: אתה לא יכול להפעיל מאסר על תנאי על בסיס רישום פלילי.

אביחי מנדלבליט: כדי להפעיל רישום פלילי אתה צריך להביא פסק דין.

אביחי מנדלבליט: הרישום פלילי הוא אינדיקציה לזה שיש מאסר על תנאי, ואז שופט בערכאה אזרחית שרואה את האינדיקציה הזאת יכול, התובע למעשה יבקש את פסק הדין הצבאי, ואז הוא יופעל על בסיס פסק הדין הצבאי.

אביחי מנדלבליט: זה האינדיקציה לזה.

אביחי מנדלבליט: השאלה אם אפשר, בכל זאת אני אומר, לגבי מה שמכאן ולהבא, כי לי אין בעיה שיהיה רשום: ללא הרשעה, כי הנפקות הרישומית היא זהה.

אביחי מנדלבליט: זה נחשף בדיוק לאותם האנשים.

אביחי מנדלבליט: השאלה אם יש אפשרות בדרך של הפניה, כוכבית, או משהו דומה.

זהבה לייב: יש לזה מחיר.

זהבה לייב: אם אתה רוצה לשלם את המחיר.

זהבה לייב: אי אפשר ... את המאסר על תנאי ואת המאסר.

אביחי מנדלבליט: אם אפשר להשלים שניה.

אביחי מנדלבליט: אני כל הזמן רואה בלבול בזה.

אביחי מנדלבליט: רישום מופחת שווה ל – לא הרשעה.

אביחי מנדלבליט: זו אותה נפקות רישומית.

אביחי מנדלבליט: אין שום הבדל.

אביחי מנדלבליט: זה צריך להיות ברור.

אביחי מנדלבליט: הדבר היחיד זה העונש שמוטל בגינו: האם הוא יבוא לידי ביטוי, לא יבוא לידי ביטוי ברישום.

זהבה לייב: אם אתה מדווח: ללא הרשעה.

אביחי מנדלבליט: אין לכם דרך להכניס שם מאסר על תנאי?

זהבה לייב: לא, לא, יש כללים.

אביחי מנדלבליט: מה אתם יכולים להכניס שם?

מאיר דב ברקוביץ': להיפך, המערכת חוסמת את האפשרות.

מאיר דב ברקוביץ': כבר היינו בסרט של הטעויות האלה ברישומים בעבר.

מאיר דב ברקוביץ': המערכת חוסמת אותך כתובע, שאתה מזין, או כל מי שיזין לא יכול להגיד: יש אי הרשעה ומאסר כי אין חיה כזו.

משה יעלון: בסדר.

משה יעלון: כוכבית אתה יכול לרשום?

מאיר דב ברקוביץ': מה זה כוכבית?

מאיר דב ברקוביץ': זה הערה מילולית שאין לה שום משמעות.

מאיר דב ברקוביץ': היא לא עוברת לשום דבר.

אבי דיכטר: מה אתה כן יכול לעשות?

מאיר דב ברקוביץ': אנחנו אמרנו.

מירי רגב: לא יכול לעשות כלום שנה וחצי.

מירי רגב: להשאיר את האנשים עם רישום פלילי.

אבי דיכטר: רגע, אני שאלתי אותו, הוא אפילו לא הספיק להשיב.

אריה אלדד: אבל זה מה שהוא אמר.

מירי רגב: אבל זה מה שהוא אמר בהתחלת הדיון שאתה לא היית.

אבי דיכטר: חשבתי שהוא השתפר.

מאיר דב ברקוביץ': בגלל שחבר הכנסת דיכטר היה שר לביטחון פנים, והוא מכיר את מערכת, את הנושא של פיתוח מערכת שאמורה להחליף את כל מערכת גזרי הדין, שזה שנים שעובדים על הדבר הזה, המערכת הזאת אמורה לעלות בגרסה הראשונה שלה לקראת סוף השנה הזאת, ובגרסה הזאת היא סגורה, בה אנחנו לא יכולים לגעת בשום דבר, כי הדברים האלה הם בנויים, וסגורים ולא יהיו בה שום שינויים כמה שאנחנו,

מירי רגב: מה אתה כן מציע?

מירי רגב: את זה הבנו.

מאיר דב ברקוביץ': בגרסאות עדכון שלה, שאנחנו אחר כך חצי שנה יש לנו הרבה דברי חקיקה שאנחנו חייבים להכניס אותם לתוך הגרסאות האלה, שהם חשובות לא פחות מאשר התיקון הזה, ולכן בתוך הארכת הזמנים הזאת אמרנו שהזמן שאנחנו יכולים להתחייב עליו זה שבעוד שנה וחצי הדבר הזה יוכל לעבוד בצורה מלאה.

מאיר דב ברקוביץ': עד אז אמרנו שאנחנו יכולים לשמור מידע, להזין אותו אחר כך, אחר כך נוכל לעשות רטרואקטיבי.

מאיר דב ברקוביץ': את כל הפטנטים נוכל לעשות אחר כך.

מאיר דב ברקוביץ': אם נצליח לעשות את הדבר הזה קודם, הרי אנחנו הראשונים שנרצה לעשות, כי מרגע שהמערכת תהיה מוכנה היא לא תוכל גם לעבוד בשיטות הישנות, אבל אנחנו לא יכולים להתחייב על משהו שהוא פחות מזה.

מאיר דב ברקוביץ': אמרתי, אנחנו נמצאים בביקורת בועדה אחרת, בועדת חוקה, אז אנחנו נמצאים תחת ביקורת קשה מאד, עם פניות לשר.

מאיר דב ברקוביץ': הוקמה ועדה כדי למפות הצעות, דברי חקיקה, שבגלל סיבות כאלה, כמו הדברים האלה, לא מצליחים ליישם אותם, ולראות איך מסדרים אותם.

מאיר דב ברקוביץ': אז אנחנו עוד לא גמרנו לתת מענה לחוקים הקיימים, ואנחנו מחוקקים חוק שישר יעבור לועדה של אי יישום חקיקה.

מאיר דב ברקוביץ': נראה לנו שזה לא נכון לעשות.

מירי רגב: טוב, הבנתי את העניין.

אריה אלדד: לא הבנתי למה ידני, פר פניה, אתה לא יכול לתת מענה?

מירי רגב: אנחנו חייבים לסיים את הדיון, ואני רוצה להצביע בקריאה ראשונה.

מירי רגב: אני, סליחה, שנייה ושלישית.

מירי רגב: אני רוצה להגיע לסיכום הזה, חברי, אריה אלדד, כי אתה יכול להצביע, שלום לך כבוד היושב ראש, אני רק אסכם את זה.

מירי רגב: אני חושבת שאנחנו צריכים להגיע לסיכום שאומר את הדבר הבא: נקבע מועד התחלה: לחדשים אנחנו נקבע, ואני התייעצתי על זה לפני כן גם עם רמ"ח ייעוץ וחקיקה, לחדשים אנחנו נקבע שלושה חודשים הזנה ידנית.

מאיר דב ברקוביץ': אז אנחנו מבקשים על זה הסתייגות.

מירי רגב: בסדר.

מירי רגב: תגישו הסתייגות.

מירי רגב: אין בעיה.

מאיר דב ברקוביץ': אז הבקשה היא.

מירי רגב: תגישו הסתייגות, ולאלה שהורשעו – שנה.

מאיר דב ברקוביץ': אנחנו מודיעים לפרוטוקול שאנחנו לא מסוגלים ליישם את זה, ואנחנו נבקש למשוך את הצעת החוק הזאת חזרה.

אבי דיכטר: איזה פרק זמן אתם יכולים?

מירי רגב: לא יכול להיות מצב שבגלל מחשבים.

מאיר דב ברקוביץ': יכול להיות.

מירי רגב: בן אדם שיש לו רישום פלילי.

מאיר דב ברקוביץ': אבל יכול להיות כי זה קיים בהרבה מערכות.

מאיר דב ברקוביץ': אנחנו לא יכולים לתקן את הדברים האלה.

אבי דיכטר: רק את מה שאתם צריכים מעבר לשנה וחצי .

מאיר דב ברקוביץ': אנחנו לא יכולים.

מאיר דב ברקוביץ': המערכת, עד שהיא עולה המערכת הקיימת היא נעולה.

מאיר דב ברקוביץ': אי אפשר לבצע בה שינויים.

מאיר דב ברקוביץ': יש שינויים שחשובים לנו, תאמינו לי, פי 10 מהעניין הזה, ואנחנו לא יכולים לבצע.

אבי דיכטר: השנה וחצי הזו, כל אותה כמות אנשים בעצם.

זהבה לייב: לא נמחקת.

זהבה לייב: בשנה וחצי הזו לא תהיה מחיקה, נכון, כי אנחנו מדברים על תקופת מחיקה של 5 שנים.

אבי דיכטר: כן.

זהבה לייב: אז אם אנחנו חוזרים להצעה הראשונית שלנו, שלאגור את זה במשך שנה וחצי עד כניסת המערכת לפעולה, מי ייפגע?

אריה אלדד: מבקש עבודה ולא מקבל.

אריה אלדד: שנה וחצי אנשים מבקשים עבודה.

מירי רגב: בן אדם, שנה וחצי רוצה עבודה, לא תהיה לו עבודה.

זהבה לייב: ממילא זה נמחק רק אחרי חמש שנים.

זהבה לייב: רבותיי.

אריה אלדד: ...

אריה אלדד: היו לפני שלוש וחצי.

זהבה לייב: אבל דיברנו ממילא על פתרון קדימה.

מירי רגב: אז מה הפתרון שלכם?

מירי רגב: תגידו לי מה הפתרון?

זהבה לייב: אני מנסה לחשוב, הרי הצענו הצעה.

זהבה לייב: חילופי יו"ר – היו"ר שאול מופז

שאול מופז: חברים, אני מבקש רגע, סליחה, אני לא הייתי פה מלכתחילה.

שאול מופז: אני מבקש שתסבירו לי את הנקודה הזאת, ואנחנו נסכם אותה.

שאול מופז: אז בנחת.

שאול מופז: בסדר?

שאול מופז: אז בבקשה המשטרה.

מאיר דב ברקוביץ': הנקודה היא שאנחנו הסברנו שמעבר למחלוקות העקרוניות שהיו בעבר והם נפתרו, חלקם הם, הפתרונות שלהם הם חלק ממה שמייצר את הפיתוחים הממוחשבים המורכבים יותר, כמו כל החלה רטרואקטיבית שלא המצאת בפרסום של הצעת החוק הזאת לכתחילה בלי שינוי מהותי.

מאיר דב ברקוביץ': הסכמנו עליו, אם אנחנו יכולים להיערך לזה בפרק הזמן שאנחנו צריכים.

מאיר דב ברקוביץ': המערכת המרשם הפלילי היא מערכת חדשה שעובדים עליה במשך שנים, ואמרתי מקודם.

שאול מופז: כמה חדשה?

מאיר דב ברקוביץ': לא, היא עוד לא עלתה.

מאיר דב ברקוביץ': היא מערכת חדשה בפיתוח, שאמורה לעלות לקראת סוף השנה הזאת.

מאיר דב ברקוביץ': המערכת בשלב הראשון שלה אי אפשר לבצע בה שום שינוי, כי היא נעולה.

מאיר דב ברקוביץ': מיחשובית היא גמורה.

מאיר דב ברקוביץ': אנחנו לא יכולים לבצע בה שינויים שאנחנו נדרשים לעשות גם לצרכים אחרים שחשובים לנו, לעבודה שלנו, שאמורים להקל עלינו, לייעל לנו.

מאיר דב ברקוביץ': גם אנחנו לא יכולים לעשות את זה בשלב הזה.

מאיר דב ברקוביץ': אנחנו יכולים לעשות את זה באחת משתי הגירסאות הפיתוח של השדרוג הבא שלה שזה באינטרוולים של חצי שנה, וגם לדברים האלה יש לנו רשימה של דברי חקיקה שכיום המערכת לא יודעת ליישם אותם, והיא תדע ליישם אותם במערכת החדשה.

מאיר דב ברקוביץ': אנחנו יכולים את הדברים האלה להכניס לאותם שלבים.

מאיר דב ברקוביץ': המשמעות היא שנה וחצי מהיום.

מאיר דב ברקוביץ': עכשיו, אם יגידו שכופים עלינו לעשות את זה קודם.

שאול מופז: ואז באיזה אינטרוולים זה יהיה?

מאיר דב ברקוביץ': לא, אני אומר שבתוך השנה וחצי הזאת, בין העדכון הראשון, יכול להיות שנצליח להכניס את זה לעדכון הראשון של המערכת, שזה אומר:

מאיר דב ברקוביץ': חצי שנה אחרי שהמערכת עולה לאוויר, ויכול להיות שאנחנו נצליח להכניס את זה רק לתוך העדכון השני, כי העדכון הראשון הוא למעשה עדכון שכולו כבר סגור מבחינת מה שצריכים לעשות בו, רק אנחנו לא יכולים להעלות אותו כדי לא לעכב את המערכת.

מאיר דב ברקוביץ': עוד דבר שאמרתי, אדוני, שבוועדה שכנה פה, בועדת חוקה, אנחנו נמצאים תחת ביקורת על דברים שאנחנו לא מיישמים במערכת, ויושבים לנו, בצדק, על הזנב, כדי שנעלה כבר את המערכת החדשה שהיא תיישם.

מאיר דב ברקוביץ': אז אנחנו לא מסוגלים לעבוד בשני הקולות האלה.

מאיר דב ברקוביץ': אנחנו לא מתוך אי רצון, אנחנו רוצים ליישם את זה, מבינים את החשיבות.

מאיר דב ברקוביץ': עובדה שהגענו להסכמות על דברים שבעבר התנגדנו אליהם עקרונית.

מאיר דב ברקוביץ': עכשיו אנחנו צריכים ליישם את זה, צריכים לזה את הזמן.

מאיר דב ברקוביץ': אז אם הועדה תחליט שעושים את זה בזמן שיותר קצר מזה, אז אין לנו ברירה אלא להודיע א' – לפרוטוקול שאנחנו לא מסוגלים ליישם את זה, ולא נוכל לבצע, ולבקש למשוך את ההצעה.

שאול מופז: סליחה רגע, הבעיה היא טכנולוגית?

מאיר דב ברקוביץ': כן.

מירי רגב: זה פשוט לא יאומן.

שאול מופז: ולמה אי אפשר לפתור את זה טכנולוגית?

אריה אלדד: ולמה אי אפשר לתת פתרון ידני לתקופת הביניים?

מאיר דב ברקוביץ': אבל הפתרון הידני הוא פתרון, אמרתי.

אריה אלדד: פר פניה.

אריה אלדד: יבוא אדם ויפנה.

מאיר דב ברקוביץ': אבל הוא לא פונה אלי.

מירי רגב: הוא יפנה לצבא.

אריה אלדד: הוא ילך לבית משפט ויגיד: למה לא נותנים לי עבודה כי הלכתי בלי כומתה לפני 4 שנים?

אריה אלדד: אז תיתן לו פתרון ידני.

מאיר דב ברקוביץ': אז הצבא יוכל לתת לו פתק שיגיד לו, זאת לפי השיטה הזאת, יגיד לו: תשמע, אדוני השופט, הוא רק לא שם כומתה.

מאיר דב ברקוביץ': אני לא יודע להגיד לו, אני רואה סעיף.

מירי רגב: לא, אבל אתה תוציא לו אישור שאין לו רישום פלילי.

מאיר דב ברקוביץ': אני לא יכול.

אריה אלדד: הסעיף אומר: התנהגות שאינה הולמת חייל.

מאיר דב ברקוביץ': אני לא מוציא אישור.

מאיר דב ברקוביץ': בכל דקת זמן יש גורמים שיכולים לקבל מידע מהמרשם באופן אוטומטי.

מאיר דב ברקוביץ': אין לי שליטה על זה.

מאיר דב ברקוביץ': אני חובתי לבנות מערכת שתיתן להם מידע אמין.

מאיר דב ברקוביץ': זה מה שאני צריך לעשות.

מאיר דב ברקוביץ': אני לא אחראי מתי הוא שולף את המידע.

מאיר דב ברקוביץ': ולכל המעסיקים, ואני רוצה, אם אפשר, להגיד לך עוד נקודה אחת.

מאיר דב ברקוביץ': כמעט בכל הבעיות שיש לחיילים, איפה שאני יכול להשפיע, למשל אנשים, היום כל פקח שמתמנה עם איזה שהם סמכויות צריך לקבל אישור מהמשטרה.

מאיר דב ברקוביץ': שמה זה בא אלי.

מאיר דב ברקוביץ': אז שמה אני, בלי החוק הזה, העובדה שיש לו הרשעה, שהיא הרשעה מהצבא ושאני רואה על פניה, לפי טיב העבירה שעבר מספיק זמן, וזה כנראה משהו מינורי, אז אני לא מתחשב בזה.

מאיר דב ברקוביץ': אבל זה שיקולים שאני יכול להפעיל, אני יכול להפעיל אותם לגבי אותו, כי החוק הבא שלגבי אדם שהולך להיות פקח איכות הסביבה, אני צריך להגיד: מאשר, לא מאשר, על פי כל המידע שיש ברשותי.

מאיר דב ברקוביץ': אז אני יכול להפעיל שיקולי דעת.

מאיר דב ברקוביץ': אז אני עושה בדיוק בשיטה שאתה אומר.

אריה אלדד: למה אתה לא עושה את זה במקרים אחרים?

מאיר דב ברקוביץ': מפני שאין לי, אני לא הממליץ.

מאיר דב ברקוביץ': אני רק גורם שמרכז את המידע האמין.

אריה אלדד: לגבי הפקח אתה הממליץ?

מאיר דב ברקוביץ': כן, כן.

אריה אלדד: אז אולי אם נכניס,

זהבה לייב: זה לפי החוק.

שאול מופז: מאיר, על כמה כאלה מדובר?

אריה אלדד: אם נכניס הוראה שגם לתחומים אחרים אתה תהיה הממליץ.

שאול מופז: על כמה מדובר?

שאול מופז: על כמה מדובר?

מאיר דב ברקוביץ': על רטרואקטיבי?

שאול מופז: לא, החדשים.

זהבה לייב: 5,000 בערך על פי הערכה שלנו.

שאול מופז: 5,000 בשנה?

קריאה: לא, 3,300 בשנה בערך.

זהבה לייב: אבל בוא נחשוב אם הם ייפגעו.

זהבה לייב: אם אנחנו חוזרים להצעה המקורית שלנו, של לשמור את הרישומים עד רגע כניסת המעבר, ואז להכניס אותם למערכת החדשה.

מירי רגב: זה טוב.

מירי רגב: זה דווקא טוב.

זהבה לייב: מי ייפגע?

זהבה לייב: הרי אנחנו, מה המשמעות של סיוג הרשעות?

זהבה לייב: המשמעות שזה נמחק, חלה תקופת המחיקה אחרי 5 שנים.

זהבה לייב: מה זה אומר?

זהבה לייב: שזה לא נמחק פיזית, אלא שיש הגבלה במסירת מידע.

זהבה לייב: אז איזה נזק?

מאיר דב ברקוביץ': אבל גזרי דין באיחורים לפעמים של חצי שנה, אז מה הבעיה, אני לא מבין?

משה יעלון: אני רוצה רגע להגיד משהו על ההצעה הזאת.

משה יעלון: יש משמעות לזה שיש רישום פלילי וגם רישום מופחת.

משה יעלון: רישום מופחת בכל זאת עובר.

זהבה לייב: לא, אנחנו נזין את זה.

משה יעלון: אני מבקש רשות להשלים.

משה יעלון: רישום מופחת בכל זאת נמצא במרשם והוא עובר לגופים שזה נדרש להם.

משה יעלון: למשל, שב"כ.

משה יעלון: כשיש חייל שמשתחרר והוא רוצה לעבוד, להיות חוקר שב"כ, או לעבוד בשב"כ, השב"כ רוצה לדעת האם יש לו עבירות קודמות?

משה יעלון: רישום מופחת ימשיך לעבור לשב"כ.

משה יעלון: מה שמציעה המשטרה שנה וחצי לאיש לא יהיה שום רישום.

משה יעלון: אם השב"כ יבקש להעסיק אותו הוא לא יידע שהייתה לא הרשעה בכלל.

משה יעלון: אז תגידו לי אתם אם אתם חושבים שזה דבר שהוא טוב למדינה?

משה יעלון: לדעתי לא.

משה יעלון: הוא טוב לחיילים, אין ספק.

משה יעלון: קצת חוסר אחריות להציע את זה, לדעתי.

מאיר דב ברקוביץ': תיראו, אני לא מצליח להבין, אני מסכים שזה פתרון לא טוב, ולהזין אותו כאי הרשעה, שזה דיווח שהוא בעצם שיקרי זה גם פתרון לא טוב.

מאיר דב ברקוביץ': אבל אתם עכשיו אומרים: בואו נחשוב על פתרון יצירתי, ומה המינימום נזק שייגרם?

מאיר דב ברקוביץ': אני אומר שלהזין את המערכת עם מידע שהוא לא נכון, בן אדם שריצה מאסר, והשב"כ, כמו שאתה אומר, יקבל את זה עליו, וזה הפתרון שאתם לכאורה הסכמתם, הוא יקבל מידע לא נכון עליו, זה בסדר.

אביחי מנדלבליט: לא, זה לא מידע לא נכון.

מאיר דב ברקוביץ': אם הוא לא יקבל בכלל את המידע עליו אז זה לא בסדר?

מאיר דב ברקוביץ': אני לא מצליח להבין.

אביחי מנדלבליט: אם תזין: ללא הרשעה, או את סוג העבירה: הורשע בשימוש בסמים ואי הרשעה, זה ממש לא נורא אם השב"כ יראה.

זהבה לייב: זה לא הצעה שלנו.

זהבה לייב: הצעה שלנו זה כן להזין את זה.

אביחי מנדלבליט: אבל עוד שנה וחצי, בדיליי.

זהבה לייב: לא, לא, זה כן להזין את זה, אבל את האינדיקציה שסיוג הרשעות לא חל, שזה משהו שאנחנו לא יכולים עכשיו ליישם, אנחנו נקלוט את זה במועד כניסה לפעולה.

זהבה לייב: עכשיו, בכל התקופה הזאת החיילים לא ייפגעו, כיוון שפרט הרישום הרי נמחק רק אחרי חמש שנים.

זהבה לייב: אז מה יכול לקרות בשנה וחצי?

אביחי מנדלבליט: איך הוא יירשם אבל אצלכם בשנה וחצי הזאת?

זהבה לייב: הסיוג הרשעות לא יחול.

זהבה לייב: זה יירשם כמו הרשעה רגילה.

זהבה לייב: כן?

זהבה לייב: הכללים של החוק לא יפעלו.

אביחי מנדלבליט: זה יבוא להרבה יותר אנשים.

זהבה לייב: הם ייכנסו, אבל אנחנו נקבל את הדיווחים שלכם, כולל הדיווח שבית המשפט החליט שהתנאי בר הפעלה לא חל, או.

זהבה לייב: קיי?

זהבה לייב: עכשיו הדיליי הזה של השנה וחצי לא יפגע בחיילים, כי ממילא הנמחק הזה חל אחרי חמש שנים.

זהבה לייב: לא תהיה פגיעה בחיילים.

אביחי מנדלבליט: כן, אבל בשנה וחצי תהיה פגיעה, כי זה ייחשף להרבה יותר גורמים.

אביחי מנדלבליט: הרבה יותר גורמים יראו את זה.

יפעת רווה: אפשר להציע משהו?

יפעת רווה: במחשבים אני לא מבינה.

יפעת רווה: יחד עם זה, אנחנו במשרד המשפטים יושבים בועדה של הדברים שלא מיושמים במשטרה, ובוודאי שלעשות משהו שלא ייושם זה לא דבר טוב להוסיף לרשימה הזאת.

יפעת רווה: מה שרציתי להציע ושאלתי את חברי אם אפשר להציע את הדבר הזה, לעשות פה איזה שהיא חלוקה.

יפעת רווה: זאת אומרת, על עבירות שהן במהותן קשות, כמו עבירות סמים, בשנה וחצי האלה, כן, זאת אומרת, זה כן יוזן, ואחר כך רטרואקטיבית יהיה את השינוי רטרואקטיבית ויכול להיות שאותם אנשים ייפגעו, מי שעישן סמים, מי שעשה עבירות מאד חמורות.

יפעת רווה: עבירות שהם יותר קלות,לעומת זאת, לא יוזנו בכלל כרגע.

אביחי מנדלבליט: מדובר, ב – 99 אחוז מהעבירות זה סמים והיעדר מן השירות.

אביחי מנדלבליט: זה כמעט כל העבירות.

יפעת רווה: היעדר מן השירות אולי, היעדר מן השירות.

אביחי מנדלבליט: היא לא חמורה?

יפעת רווה: היא חמורה, אבל זה עבירה שאדם שלא היה בצבא, למשל, הוא בכלל לא עובר אותה.

יפעת רווה: זה עבירה שלא אמורה לפגוע באדם, אמורה פחות לפגוע באדם באזרחות.

אביחי מנדלבליט: אני חושב שגם מי שהוא מגיע לשב"כ לא צריכים להגיע שהוא הגיע למצב שהוא נשפט בבית דין על עריקות.

אביחי מנדלבליט: זה לא.

שאול מופז: חברים, אנחנו לא יכולים לעשות פה דיון על הסוגיה הטכנולוגית.

שאול מופז: אנחנו נחליט החלת החוק תהיה תוך חצי שנה.

שאול מופז: תפתרו את הבעיה הטכנולוגית.

שאול מופז: זה לא בעיה שלנו.

מירי רגב: לחדשים תוך חצי שנה.

שאול מופז: תפתרו את הבעיה הטכנולוגית.

שאול מופז: זה נשמע לי.

מירי רגב: ולרטרוא

מירי רגב: קטיבית יהיה שנה.

מאיר דב ברקוביץ': אז אנחנו רוצים שיירשם לפרוטוקול מה שאמרנו לאור ההחלטה הזאת:

מאיר דב ברקוביץ': שאנחנו לא יכולים ליישם את זה בלוח הזמנים הזה, ואנחנו נבקש להגיש הסתייגות כדי למשוך את הצעת החוק חזרה לועדת השרים, כי ממילא היא כללה נושא שבכלל לא היה בה, וזה כל התחולה הרטרואקטיבית.

מאיר דב ברקוביץ': לאור- - -

מירי רגב: אבל הרטרואקטיבית אנחנו אתכם.

מירי רגב: אנחנו נותנים לכם את זה.

מירי רגב: על מה אתם רוצים, על מה אתה בדיוק רוצה להגיש הסתייגות?

מירי רגב: רטרואקטיבית אנחנו הולכים אתכם.

מאיר דב ברקוביץ': אנחנו לא יכולים לקיים.

מירי רגב: שנה רטרואקטיבית.

מירי רגב: המערכת תיכנס עד שנה.

מאיר דב ברקוביץ': אנחנו לא יכולים.

מירי רגב: וידנית תיתן ל – 3,000 איש.

מאיר דב ברקוביץ': אנחנו לא יכולים לקיים את זה בלוח זמנים שאתם אומרים.

מאיר דב ברקוביץ': מה לעשות?

מירי רגב: מה אתה לא יכול לקיים את זה?

אבי דיכטר: אני לא מציע לחפש מוצא מהדיון, אלא פתרון לבעיה.

אבי דיכטר: ואני, אני לא יודע בדיוק בלוחות הזמנים אם זה אפשרי.

אבי דיכטר: אבל יכול להיות שצריך להושיב את שני הצדדים ולעשות דיון השלמה קצר בעוד שבוע.

מירי רגב: לא, לא, עושים שום דיון השלמה יותר, לא על הטכנולוגיה.

מירי רגב: אני ביקשתי לדבר, השר כבר מעודכן בעניין הזה.

מירי רגב: הוא נמצא באפריקה, הוא יחזור אני אדבר איתו על זה.

מירי רגב: אני לא חושבת שבגלל הנושא של טכנולוגיה כאן אנשים צריכים להיאשם ברישום פלילי.

מירי רגב: הם לא עבריינים.

מירי רגב: עד עכשיו חשבתי שפקידים מנהלים אותנו, עכשיו אני מבינה שמחשבים מנהלים אותנו.

מירי רגב: אני חושבת, כבוד היושב ראש, שאתה נתת פתרון נכון.

מירי רגב: חצי שנה לחדשים, שזה מעבר לכל מה שאפילו סיכמנו עם הצבא ידנית, ושנה לרטרואקטיבית, אני הולכת אתכם לעניין של הרטרואקטיבית, אם לא חשבתי שזה בתחולת החוק.

מירי רגב: לא יכול להיות מצב שבגלל סמים, הייתה פה נערה שעישנה פה סמים, בגלל זה היא לא יכולה להיות קופאית כי היא מתעסקת עם קופה.

מירי רגב: אז אל תגידו לי: סמים זה עבירה חמורה.

מירי רגב: באמת יש גבול כבר למה אנחנו עושים לאותם אלה שמתגייסים לצבא.

שאול מופז: אני מציע שלחצי שנה הזאת.

מירי רגב: כבוד היושב ראש, שנתחיל ללכת על אישור החוק, ולהצביע על סעיפים.

שאול מופז: על החצי שנה הזאת משטרת ישראל תעשה כמיטב יכולתה על מנת לפתור את זה טכנולוגית.

שאול מופז: אני חושב שאתם לא יכולים לשים את זה כמחסום בפני חקיקה.

שאול מופז: זה גם לא נכון להגיד את זה פה בטון הזה, ובאופן שאתם מציגים את זה.

שאול מופז: תגידו: יש לנו בעיה.

שאול מופז: אנחנו נפתור אותה.

שאול מופז: ככה צריך לעשות גוף שהוא אחראי על מערכת, ומשעה שיש חקיקה, אז הוא צריך להשתדל לפתור אותה.

שאול מופז: אין בעיה שבתחום המיחשוב, הטכנולוגיה, שאי אפשר לפתור בחצי שנה, גם אם זה יעלה קצת כסף.

שאול מופז: אז אני מציע שאת הסוגיה הזאת נסכם באופן הזה, ואנחנו נעבור מכאן להצבעה.

עידו בן יצחק: עכשיו יש את הסוגיה של התקנות.

מירי רגב: כשנגיע לסעיף 4.

עידו בן יצחק: לא, אנחנו קודם צריכים לראות אם אנחנו בכלל מגיעים לסעיף 4.

שאול מופז: או.

שאול מופז: קיי.

שאול מופז: מה עכשיו בסדר?

עידו בן יצחק: השאלה היא: האם אנחנו הולכים לגרסת הממשלה, או לגרסת המציעים, בנוגע לתקנה?

מירי רגב: סיכמנו את זה עם הצבא.

מירי רגב: אני לא מבינה למה אנחנו צריכים לסכם את זה שוב.

מירי רגב: סיכמנו שאנחנו הולכים לגרסת המציעים.

מירי רגב: מוציאים מהמציעים שני דברים.

עידו בן יצחק: סיכמנו שהנושא יוכרע על ידי הועדה.

מירי רגב: אז הוא יוכרע.

מירי רגב: אבל סיכמנו, המציעים סיכמו שאנחנו רוצים ללכת לגרסת המציעים.

מירי רגב: הצבא אמר שאם נלך על העניין הזה לא יגישו הסתייגות.

מירי רגב: אנחנו אמרנו.

אביחי מנדלבליט: כן, אבל אנחנו יש לנו עמדה שונה.

משה יעלון: סיכמנו שנעלה את זה להצבעה.

מירי רגב: או.

מירי רגב: קיי.

מירי רגב: אז נעלה את זה להצבעה.

משה יעלון: תאפשרו לנו לטעון.

מירי רגב: אני אומרת דבר מאד פשוט, הצבא צריך להעלות את ההסתייגות שלו, זה ברור.

מירי רגב: אנחנו בסוף המחוקקים, לא הצבא מקבל את ההחלטות.

מירי רגב: אנחנו פשוט נשמע את מה שיש לפצ"ר להגיד.

מירי רגב: אנחנו בעניין הזה עשינו דיונים כבר כמעט שנה.

מירי רגב: אנחנו נצביע כמו שאנחנו מבינים להצביע.

מירי רגב: וזהו.

מירי רגב: ואם יחליטו להגיש הסתייגות, יגישו הסתייגות.

שאול מופז: בבקשה הפצ"ר.

שאול מופז: בבקשה.

אביחי מנדלבליט: קודם כל אני מבקש להזכיר שזה עמדה גם של היועץ המשפטי לממשלה, גם של משרד המשפטים, גם של הממשלה בעצם, זה לא רק עמדה אישית שלי.

אביחי מנדלבליט: אבל אני כן מבקש להגיד איזה, יש לי גם תשובה לגבי ליהי גולדברג שהייתה פה פעם שעברה, כי בדקתי, אם זה יעניין אחר כך אני יכול להגיד.

אביחי מנדלבליט: זה שונה ממה שזה הוצג, במידת מה, אפילו לא מבוטלת.

אביחי מנדלבליט: לגבי התקנות – אני שמעתי גם את הדברים תוך כדי הדיון, וזה, יש לי עדיין הרגשה, צריך להבין שבית דין צבאי הוא בית משפט פלילי לכל דבר ועניין.

אביחי מנדלבליט: שום מקרה של כומתה לא מגיע לבית דין צבאי.

אביחי מנדלבליט: שום מקרה של נפקדות לא מגיע לבית דין צבאי.

אביחי מנדלבליט: מתחת ל – 60 יום בכלל לא מגיעים, של עריקות, בכלל לא מגיעים לבית דין צבאי.

אביחי מנדלבליט: מגיעים לבית הדין עבירות חמורות, ועבירות פליליות.

אביחי מנדלבליט: בית הדין הצבאי הוא בית דין פלילי לכל דבר ועניין.

אביחי מנדלבליט: בתקנות למעשה מופיעות עבירות קלות מאד.

אביחי מנדלבליט: אף עבירה שמופיעה בתקנות לא אמורה להגיע לבית דין צבאי בשבתו כבית משפט פלילי.

אביחי מנדלבליט: ברגע שיהיה את המצב שבו תהיה את החלופה של רישום מופחת, שהיא שוות ערך ל – ללא הרשעה, זה קשור למה שאמרנו קודם, זהה לחלוטין מבחינת הנפקויות שלה ללא הרשעה.

אביחי מנדלבליט: ברגע שתהיה החלופה הזאת למעשה לא תהיה הצדקה יותר להגיד מלכתחילה כתבי אישום לבית דין צבאי בגין אף אחת מהעבירות לפי התקנות, למעט העבירה, או שתי העבירות שלמעשה ממילא מוסכם שצריכות לצאת מהתקנות, כי הם מספיק חמורות.

אביחי מנדלבליט: בדגש על עבירה של סירוב לתת דגימת שתן על פי צו של קצין שיפוט בכיר.

אביחי מנדלבליט: זה העבירה היחידה שאין לי פתרון לגביה, כי זה עבירה שהיא מקבילה לשימוש בסמים.

אביחי מנדלבליט: עכשיו, הטענה שלי שהחוק, חוק השיפוט הצבאי מלכתחילה, ונוסחו מ – 1955 הוא חוק מיושן, הוא לא מתאים לשיטה שקיימת היום במדינת ישראל.

אביחי מנדלבליט: אנחנו שואפים, בהרבה מאד דברים, וזה קשור לנושא אחר שנמצא פה, ... מנסים בהרבה מאד דברים לקדם את חוק השיפוט הצבאי לחוק יותר מתאים לחוקי המדינה.

אביחי מנדלבליט: מאחר ואנחנו שואפים לקדם אותו לשם אין רשימה כזו של תקנות לגבי מי שנשפט בבית משפט אזרחי.

אביחי מנדלבליט: בית משפט שלום אין לו מגבלה כזאת כמו שיש בחוק השיפוט הצבאי, ולכן התקנות האלה מיותרות לחלוטין, משאירות את החוק בצורה נכה, וברגע שאנחנו פותרים את הבעיה במובן זה שנותנים את הסמכות לבית המשפט האזרחי על פי הענישה בכל סוגי העבירות למעשה לתת רישום מופחת שהוא שווה ל – ללא הרשעה, אנחנו משווים את מעמדו לבית הדין הצבאי.

אביחי מנדלבליט: לא יהיו מקרים, אני מדבר, לא באופן, זה מה שיהיה.

שאול מופז: מכובדי הפצ"ר, כל הרשימה הזאת היום היא ללא רישום פלילי?

אביחי מנדלבליט: לא מגיעים לבית הדין.

אביחי מנדלבליט: לא יהיו כתבי אישום על העבירה הזאת לבית הדין, אלא כתבי האישום יהיו על עבירות אחרות.

אביחי מנדלבליט: הרשימה הזאת פשוט לא יהיו כתבי אישום.

אביחי מנדלבליט: זה תיקים שמתאימים לדין משמעתי.

אריה אלדד: גם העניין של סירוב לתת בדיקת שתן?

אביחי מנדלבליט: לא, זה המקרה היחידי.

אריה אלדד: אבל אין לזה מקבילה בחוק האזרחי.

שאול מופז: תנו לו לסיים.

שאול מופז: תנו לו לסיים.

אריה אלדד: חשוד אזרח שסירב לתת שתן.

מירי רגב: אין עבירה כזאת.

אריה אלדד: ולא מעמידים אותו לדין.

מירי רגב: אין עבירה.

אריה אלדד: ולכן זה חריג, וצריך לפטור אותו.

אביחי מנדלבליט: לא, הפתרון, זה מוסכם שהעבירה הזאת היא לא פחות חמורה משימוש חד פעמי בסמים, היא אפילו יותר חמורה, כי זה מישהו שהוא יותר מתוחכם.

אריה אלדד: אבל זה לא קיים באזרחי.

אביחי מנדלבליט: אבל זה משתנה.

אביחי מנדלבליט: לפי ההצעה של המציע.

אביחי מנדלבליט: זה לא במחלוקת, כי לפי הצעת המציעים, בכל מקרה זה לא יותר בתקנות.

אביחי מנדלבליט: זה לא יותר בתקנות בכל מקרה.

אביחי מנדלבליט: אין ויכוח על זה.

אביחי מנדלבליט: ולכן, כל העבירות האחרות זה עבירות שאני לא מעמיד בגינם לבית דין צבאי.

אביחי מנדלבליט: עכשיו כשיהיה את השינוי לא יהיה העמדות לדין עליהם.

אביחי מנדלבליט: זה מה שיקרה.

אביחי מנדלבליט: הם יגיעו לדין משמעתי.

שלמה ציפורי: שתי הערות, אם אפשר.

שלמה ציפורי: 1 – אומר הפצ"ר שבחוק האזרחי, לגבי אזרחים, אין מצב של אי רישום בכלל, וזה הטעייה.

שלמה ציפורי: כי יש, בחוק האזרחי יש חטאים שלא נרשמים במרשם הפלילי.

שלמה ציפורי: בחוק השיפוט הצבאי אין עבירה שמוגדרת כחטא, כי כל עבירה היא שנת מאסר ומעלה.

שלמה ציפורי: אז לכן גם בחוק האזרחי יש מצב של אנשים שעוברים עבירה, ואין רישום בכלל.

שלמה ציפורי: דבר שני, אומר הפצ"ר כל הרשימה של העבירות האלה זה עבירות שנגמרות בדין משמעתי.

שלמה ציפורי: ואני, עם כל הכבוד, חולק.

שלמה ציפורי: יש לי פה מסמך רשמי של יחידת בתי הדין הצבאיים שאומר שבשנת 2010 היו 1,170 מקרים שנגמרו בבתי הדין הצבאיים בעבירות מהרשימה הזאת.

שלמה ציפורי: כלומר, בעבירות שאין בצידן רישום פלילי כלל.

שלמה ציפורי: וזה כשאני שם בצד את העבירות של סירוב לתת דגימה, שהיום הם גם לא במרשם, סדר גודל של כמעט 200 נוספים.

שלמה ציפורי: כלומר, אנחנו מגיעים שהתקנות האלה, שאומר הפצ"ר כולם זה דין משמעתי, יש 1,300 מקרים, קצת יותר.

אביחי מנדלבליט: זה המרה.

אביחי מנדלבליט: אתה יודע את זה יפה.

שלמה ציפורי: או.

שלמה ציפורי: קיי.

אביחי מנדלבליט: בתיקים על עריקים בגלל שלא היה פתרון.

שלמה ציפורי: זה מלמד על צורך.

שלמה ציפורי: בתי הדין הצבאיים הגשתם כתב אישום, קראו השופטים ללשכה ואמרו לכם: תרדו, אין פה הצדקה לרישום, וזה הנתונים, נתוני אמת.

מירי רגב: אם אני לא נותן, אז מה הבעיה?

מירי רגב: היא הנותנת.

מירי רגב: אם אין בעיה אז זה מחזק את זה, אז אין בעיה.

אביחי מנדלבליט: אם עו"ד ציפורי דיבר על הטעייה, זאת הייתה הטעייה עכשיו.

אביחי מנדלבליט: זה ממש הטעייה.

שלמה ציפורי: רגע, המספרים נכונים?

אביחי מנדלבליט: זה לא הגון.

אביחי מנדלבליט: ... מספרים נכונים.

שלמה ציפורי: זה לא נכון שכך זה נגמר בבית הדין?

אביחי מנדלבליט: כמו שבפעם שעברה הצגת את הדברים לגבי לי גולדברג בצורה לא מדוייקת, גם הדברים האלה אינם מדוייקים.

שלמה ציפורי: סליחה, אני מבקש להגיש את זה ליושב ראש.

שאול מופז: רגע, אני הבנתי שכל הרשימה הארוכה הזאת היא ללא רישום פלילי.

שאול מופז: נכון?

מירי רגב: זה לא נכון.

מירי רגב: אנחנו אומרים שזה לא נכון.

מירי רגב: אנחנו רוצים להגיע שהיא תהיה ללא רישום פלילי, רוצים לבטל.

אביחי מנדלבליט: קודם כל, מה שהציג עו"ד ציפורי, שאני לא בדקתי את הרשימה הזאת, היא דברים שהתביעה עושה במצוקתה מאחר ואין לה את האפשרות, כדי לעזור לחיילים, זה הסכמות של התביעה.

אביחי מנדלבליט: כתב האישום מלכתחילה מוגש בגין עבירה של היעדר מן השירות שלא ברשות, סעיף 94 לחש"צ, והתביעה, מאחר ואין לה את האפשרות של רישום מופחת היום, אלא רישום מלא, כדי לא לפגוע בחיילים ולגרום להם 17 שנים רישום פלילי, היא הולכת לקראתם ביוזמתה, לא בלחץ של בית הדין.

שאול מופז: אז זה לא נרשם.

אביחי מנדלבליט: בגלל שהתביעה היא זו שעושה.

אביחי מנדלבליט: יותר זה לא יהיה.

אביחי מנדלבליט: ברגע שיהיה רישום מופחת לא יהיה יותר מקרים שהתביעה תמיר מהיעדר מהשירות ל – התנהגות מבישה.

אביחי מנדלבליט: לא יהיה יותר מקרים כאלה לעולם.

אביחי מנדלבליט: זה מה שיהיה.

מירי רגב: אז אם זה ככה, אז מה הבעיה שלך להכניס את זה לחוק?

אביחי מנדלבליט: לא, אם הרשימה תישאר.

מירי רגב: נו?

אביחי מנדלבליט: אני מסביר.

אביחי מנדלבליט: א' – זה יהיה אות מתה.

אביחי מנדלבליט: זה לעולם לא ייושם.

אביחי מנדלבליט: הדבר השני, לא, חבל.

אביחי מנדלבליט: הדבר השני – זה משאיר את החש"צ בצורתו הקדומה, שהיא לא נכונה.

אביחי מנדלבליט: היא סוטה למעשה מהשיטה האזרחית.

אביחי מנדלבליט: השיטה האזרחית נותנת שתי חלופות.

אביחי מנדלבליט: זה בניגוד למה שאמר קודם גם כן.

אביחי מנדלבליט: חלופה אחת זה הרשעה.

אביחי מנדלבליט: חלופה שניה זה ללא הרשעה.

אביחי מנדלבליט: השינוי המרכזי של החוק הזה, של ההצעה, שאני מאד מעוניין בה, ומאד מברך עליה, היא למעשה להשוות את המצב בבית הדין שהיום הוא לא כזה.

אביחי מנדלבליט: היום בבית הדין יש או רישום מלא, בלי שיקול דעת בכלל.

אביחי מנדלבליט: לא משנה איזה עונה הוטל, תמיד רישום מלא, או בלי רישום בכלל, לפי התקנות.

אביחי מנדלבליט: אבל כל עבירת סמים, כל עבירת – היעדר מן השירות – גם אם גוזרים יום אחד, גם אם גוזרים עונש על תנאי בלבד זה רישום מלא ל – 17 שנה.

שאול מופז: הפצ"ר, הויכוח הוא על הרשימה הזאת, נכון?

אביחי מנדלבליט: לא, לא, לא.

מירי רגב: כן.

מירי רגב: וסיכמנו על שני דברים שאנחנו הולכים לקראתם.

מירי רגב: אנחנו הולכים לקראתם בכל מה שקשור לבדיקות לגבי סמים.

מירי רגב: כל שאר הרשימה הם מסכימים איתנו בעניין הזה.

מירי רגב: אתם רוצים לפתוח את כל הדיון מחדש?

שאול מופז: אז איך זה עולה, סליחה, איך זה עולה בקנה אחד עם ההסכמה לגבי הרשימות?

עידו בן יצחק: ההסכמה היא שהנושא הזה יובא להכרעת הועדה, והועדה תחליט.

עידו בן יצחק: אם היא תקבל את עמדת הפצ"ר והממשלה – העבירות האלה לא, יהיו עם רישום פלילי או מופחת או מלא, בהתאם לעונש.

עידו בן יצחק: אם תקבל את עמדת המציעים, אז הם יישארו ללא רישום פלילי.

מירי רגב: חשבתי שהם יהיו עם רישום פלילי.

קריאה: כל עוד לא יהיו, לא- - -

מירי רגב: אז אם לא יהיה אז נכתוב את זה בחוק, מה הבעיה?

מירי רגב: כמו שאמרתי, אתם לא מפטרים נשים בהיריון מהצבא, אבל בכל זאת עשינו חוק.

מירי רגב: אז אם אתם לא מפטרים – לא צריך את החוק.

מירי רגב: ואם אתם מפטרים – צריך את החוק.

מירי רגב: אז למה התנגדתם לפטר נשים מהצבא ורק אני וחיים כץ הצלחנו להביא את זה לידי ביטוי?

מירי רגב: אם לא מפטרים נשים מהצבא, אז לא מפטרים נשים מהצבא.

מירי רגב: אז יש חוק.

מירי רגב: אם אתם מפטרים, אז החוק יגן על אנשים בצבא.

מירי רגב: ואם אין חוק כזה – אז אתם במילא עושים את זה.

מירי רגב: אותו דבר פה.

מירי רגב: אם אתם במילא לא נותנים על זה רישום פלילי, אז מה הבעיה?

מירי רגב: שזה יהיה כתוב.

אביחי מנדלבליט: לא, לא יהיה כתבי אישום כאלה.

שאול מופז: איזה בעיה יש, סליחה, הפצ"ר, איזה בעיה יש עם הרשימה הזאת?

אביחי מנדלבליט: אני מסביר, שזה.

שאול מופז: תגיד לי סעיף פה שהוא בעייתי.

שאול מופז: אני לא רואה פה, באף אחד מהסעיפים האלה: התנהגות מבישה, התחזות.

אביחי מנדלבליט: אין.

אביחי מנדלבליט: לא יהיה כתבי אישום כאלה יותר.

שאול מופז: אז בוא לא נכליל אותם.

מירי רגב: אז אם אין אז מה הבעיה?

מירי רגב: אז בוא נשים את זה.

מירי רגב: בוא נשים את זה בחוק.

מירי רגב: אני רוצה לוודא שלא יהיה על זה רישום פלילי.

מירי רגב: כן.

אביחי מנדלבליט: העמדה של הממשלה ושל היועץ שלי זה שאם הסעיף הזה ממילא יותר לא ייושם מאחר והפתרון הוא פתרון מהמעלה הראשונה.

אביחי מנדלבליט: זה פתרון גרוע הפתרון הזה.

מירי רגב: אז מאה אחוז.

מירי רגב: אז מה הבעיה שלך?

אביחי מנדלבליט: אין תקנות.

אביחי מנדלבליט: אין תקנות.

עידו בן יצחק: כל עוד אתה נותן את האפשרות אין שום.

אביחי מנדלבליט: לא תהיה אפשרות.

מירי רגב: אז תשאיר את זה.

אביחי מנדלבליט: אני הוא זה שיכריע על אכיפת הדין.

אביחי מנדלבליט: ברגע שיש את הכלי עם הפתרון מהמעלה הראשונה, אני ברגע שיש את הפתרון מהמעלה הראשונה, שהוא נותן את הפתרון המאוזן יותר של רישום מופחת בכל סוגי העבירות, אין צורך יותר בפתרון המעוות הזה.

שאול מופז: אתה אומר: בוא נשים אותם, אבל לא יהיה עליהם.

מירי רגב: בסדר.

מירי רגב: מעולה.

אביחי מנדלבליט: אין צורך בהם.

מירי רגב: בוא נשים אותם.

מירי רגב: אם אין צורך.

שלמה ציפורי: אני כפצ"ר אומר לא יאשר לתובע להגיש על כתב אישום.

אביחי מנדלבליט: צריך להבין את זה.

אביחי מנדלבליט: מאחר ועכשיו.

שאול מופז: אנחנו צריכים לסיים תוך 7 דקות בבקשה הסניגור.

מרק פרי: שלום שמי מרק פרי, סגן הסניגור הצבאי הראשי.

מרק פרי: אני אבקש לסבר את אוזניכם עם מספר דוגמאות מהתקופה האחרונה.

שאול מופז: מה עמדתך?

שאול מופז: תגיד קודם מה עמדתך?

מרק פרי: באופן נחרץ אנחנו חושבים שהרשימה צריכה להישאר על כנה, ואנחנו רוצים להדגים את זה בעזרת כמה דוגמאות מהתקופה האחרונה.

שאול מופז: כן לכלול את הרשימה הזאת?

מרק פרי: בוודאי.

מרק פרי: בוודאי.

מרק פרי: משום שהפער בין מערכת האכיפה הצה"לית, למערכת האכיפה הפלילית הרגילה במדינה שמתבסס גם על קיום של הוראות חוק, או עבירות שלא קיימות באזרחות, וגם על כללי, או מדיניות תביעה שלא קיימת באזרחות, צריך לאזן אותו בעזרת רשימה של עבירות מיוחדות, צבאיות במהותן, שלא יירשמו במרשם הפלילי בכלל.

מרק פרי: ואני רוצה להדגים את זה בכמה דוגמאות.

מרק פרי: תארו לעצמכם סגן אלוף, טייס, שנוסע בכפר סבא באמצע הלילה.

מרק פרי: עוצר את הרכב כדי להרים משהו מהכביש, יוצא מהרכב בלי לנעול אותו, בלי להוציא את המפתח מהסוויץ', והרכב נגנב.

מרק פרי: אותו סגן אלוף מגיע לבית דין צבאי באשמת אי שמירתו של רכוש צבאי.

מרק פרי: ואני לא חושב שהוא לא צריך להגיע לשם.

מרק פרי: הוא מגיע לשם, הוא נשפט, הוא השאיר רכב מונע לכמה רגעים, ורכב הצבאי הזה נגנב.

אביחי מנדלבליט: אז יהיה לו לכל היותר רישום מופחת.

אביחי מנדלבליט: מה הבעיה?

מרק פרי: אני מתקשה לקבל תמונת עולם שבה לאותו סגן אלוף יהיה רישום פלילי.

שאול מופז: טוב, רבותיי.

מירי רגב: אין לך בעיה.

מירי רגב: זה כמו נשים בהיריון מהצבא שמפטרים.

מירי רגב: אתם אמרתם אתם לא מפטרים נשים בהיריון.

מירי רגב: חיים כץ ואנוכי אמרנו: אנחנו רוצים חוק.

מירי רגב: התנגדתם לזה, ... אבל מה הבעיה?

מירי רגב: אם אתם לא מפטרים אז החוק לא ייושם.

מירי רגב: בשביל אחת שמפטרים מהצבא החוק יגן עליה.

מירי רגב: אותו דבר פה, בשביל אחד שבגלל שנגנב לו הרכב יקבל רישום פלילי 17 שנה, החוק יגן עליו.

אביחי מנדלבליט: לא, הוא לא יקבל.

שאול מופז: רבותיי, זה נראה לי ויכוח שהוא באמת ויכוח סרק.

שאול מופז: אנחנו נעשה את זה, נעבור להצבעה.

שאול מופז: אני בעד העמדה שאומרת.

מירי רגב: עמדת הועדה.

שאול מופז: כן.

שאול מופז: בואו נתקדם כי אנחנו צריכים לסיים.

שאול מופז: הרעיון המרכזי היה להגיע לסיכום הזה, ואני חושב שהסיכום הזה הוא נכון.

שאול מופז: הויכוח הזה על הניואנסים הקלים האלה לא צריך להפחית מערכו של החוק, אז בואו בבקשה ניגש להצבעה.

עידו בן יצחק: אם ככה אז אני אקרא את גירסה ב', גירסת המציעים: סעיף 1 תיקון סעיף 304: "בחוק השיפוט הצבאי, התשט"ו – 1955 (להלן – החוק העיקרי), בסעיף 304 – (1) בסעיף קטן (א), אחרי "בתוספת" יבוא "הראשונה".

עידו בן יצחק: (2) בסעיף קטן (ב), אחרי "התוספת" יבוא "הראשונה".

עידו בן יצחק: 2.

עידו בן יצחק: הוספת סעיף 403א – אחרי סעיף 403 לחוק העיקרי יבוא 403א.

עידו בן יצחק: הגבלה על מסירת מידע מהמרשם הפלילי וקיצור תקופת הרישום.

עידו בן יצחק: (א) על אך הוראות חוק המרשם הפלילי ותקנת השבים התשמ"א – 1981 (בסעיף זה - חוק המרשם הפלילי), לעניין מסירת מידע מהמרשם הפלילי וקיצור תקופת הרישום יחולו הוראות סעיף זה.

עידו בן יצחק: (ב) הורשע נאשם בעבירה מסוג עוון, שאינה עבירה מהעבירות המנויות בסעיף קטן (ג) או בתוספת השנייה, לא יימסר מידע מהמרשם הפלילי על פרט רישום בשל העבירה כאמור, אלא לגופים כאמור בסעיף 13 רישה לחוק המרשם הפלילי או לגופים המפורטים בפרטים (כו) ו – (כז) שבתוספת הראשונה לחוקה האמור, לצורך מילוי תפקידיהם.

עידו בן יצחק: (בסעיף זה – הגבלה על מסירת מידע מהמרשם הפלילי), אם הוטל עליו עונש כמפורט להלן: (1) עונש שאינו כולל מאסר בפועל.

עידו בן יצחק: (2) עונש שאינו עוללה על שני חודשי מאסר בפועל.

עידו בן יצחק: (3) עונש שאינו עולה על שלושה חודשי מאסר בפועל שבית הדין קבע שחלק ממנו ירוצה בדרך של בעבודות צבאיות".

עידו בן יצחק: ופה אני מוסיף סיכום שלא נכלל עדיין בנוסח הזה: "ובלבד שחלק ממנו שירוצה בכליאה בפועל לא יעלה על חודשיים".

מירי רגב: מקובל עלינו.

עידו בן יצחק: "(4) עונש שאינו עולה על ארבעה חודשי מאסר בפועל שבית הדין קבע", שוב אני מוסיף בהתאם להסכמות, "שכולו ירוצה בדרך של עבודות צבאיות כמשמעותן בסעיף 543(3)(א)(1).

עידו בן יצחק: (ג) הורשע נאשם בעבירה לפי סעיפים 94 או 94א והוטל עליו עונש כמפורט להלן, יחולו לעניין ההגבלה על מסירת מידע מהמרשם הפלילי הוראות אלה: (1) עונש שאינו עולה על שלושה חודשי מאסר בפועל – ההגבלה תחול, אלא אם כן הורה בין הדין, מטעמים שיירשמו, כי הוא לא תחול.

עידו בן יצחק: (2) עונש העולה על שלושה חודשי מאסר בפועל ואינו עולה על שישה חודשי מאסר בפועל – ההגבלה לא תחול, אלא אם כן הורה בית הדין, מטעמים שיירשמו, כי היא תחול.

עידו בן יצחק: (3) עונש העולה על שישה חודשי מאסר בפועל – ההגבלה לא תחול.

עידו בן יצחק: (ד) תקופת המחיקה כאמור בסעיף 16(א) לחוק המרשם הפלילי, לעניין פרט רישום שחלה לגביו הגבלה על מסירת מידע מהמרשם הפלילי בהתאם להוראות סעיף קטן (ב) או (ג), תהיה חמש שנים ממתן פסק הדין.

עידו בן יצחק: (ה) הורשע נאשם בעבירה המנויה בתוספת השנייה לא תהווה העבירה פרט רישום.

עידו בן יצחק: (ו) הוראות סעיפים קטנים (א) עד (ד) לא יחולו לעניין נאשם שתלוי ועומד נגדו עונש מאסר על תנאי ושבשל הרשעתו בעבירה נוספת כמשמעותה בסעיף 32(א), שהיא עבירה כאמור בסעיף קטן (ב) או (ג), רשאי בית הדין שהרשיעו כאמור לצוות על הפעלת העונש על- תנאי, בית הדין יציין בפסק הדין כי סעיף זה אינו חל במקרה האמור.

עידו בן יצחק: 3.

עידו בן יצחק: תיקון כותרת התוספת: בתוספת לחוק העיקרי, בכותרת, אחרי "תוספת" יבוא "ראשונה".

עידו בן יצחק: הוספת תוספת שנייה: אחרי התוספת הראשונה לחוק העיקרי יבוא: תוספת שנייה (סעיף 403א(ה)) עבירה לי הוראות אלה: (1) סעיפים 48, 49, 53, 54, 58(א) רישה, 62, 64, 67(א) רישה, 68, 70, 71, 80 רישה, 82, 89, 90, 91", סעיף 95 לא צריך להיות פה, זה טעות.

עידו בן יצחק: "96, 106, 109(א), 116, 117, 122 רישה, 123 רישה, 124, 127, 128, 129, 130, 131, 132, 133, 133א", 134א גם לא צריך להיות פה, זה גם טעות.

עידו בן יצחק: (2) ניסיון או קשר לעבור עבירה כאמור בפסקה (1).

עידו בן יצחק: (3) תקנה 6 לתקנות שירות ביטחון (חובות אנשי מילואים), התשט"ז – 1956, או תקנה 12 לתקנות האמורות למעט אם היה הרכוש נשק, כלי טיס, כלי שיט או כלי תחבורה אחר".

עידו בן יצחק: לגבי תחילה אני אציג את מה שסיכמנו ש – תחילה לגבי חדשים – חצי שנה, לגבי מי שכבר הורשעו – שנה.

עידו בן יצחק: הוראות מעבר – אני קורא מהדף המצורף לזה: 3.

עידו בן יצחק: (א) הוראות מעבר – סיוג השלכות ההרשעה וקיצור תקופת מחיקת ההרשעה כאמור בסעיף 403א(ד) (בסעיף זה - סיוג הרישום הפלילי) יחולו על מי שבערב תחילתו של חוק זה הורשע בעבירה כאמור בסעיף 403א(ב) או (ג)(1) רישא, אם היה זה" עכשיו, כתוב פה "פרט הרישום" המונח הנכון יותר הוא "הרשעה" כי פרט רישום זה רחב מידי.

קריאה: אתה לא צריך ללכת לבית דין צבאי אם זה היה הרשעה ראשונה שלו, לא על בית דין צבאי.

זהבה לייב: לגבי הסעיף הזה של, כאילו, כל התיקון הזה בחש"צ לגבי "העבירות ... לא תהוונה פרט רישום" המקום הנכון לתקן את זה, זה בתקנות המרשם הפלילי.

עידו בן יצחק: אבל אנחנו לא יכולים לתקן את תקנות המרשם הפלילי.

שלמה ציפורי: זה היה בקשה של משרד המשפטים שזה יהיה בחוק ולא בתקנות, דרך אגב.

זהבה לייב: יש תקנות שמגדירות.

עידו בן יצחק: "הרשעה יחידה בבית דין צבאי, ואין לפניו הרשעה אחרת.

עידו בן יצחק: (ב) מי שהורשע בעבירה כאמור בסעיף 403א(ב) או (ג)(1).

אביחי מנדלבליט: יש פה בעיה.

אביחי מנדלבליט: יש פה בעיה עם הסיוג.

מאיר דב ברקוביץ': זה הנוסח שנכון לאתמול בבוקר.

מאיר דב ברקוביץ': דיברנו גם אתכם, והיה מסוכם.

מאיר דב ברקוביץ': כדי שגם אם נוכל לבצע את זה, אז שיהיה אפשר לעשות משהו בהפרדה בין הרטרואקטיבית לחדש.

מירי רגב: או.

מירי רגב: קיי.

מירי רגב: אבל הכנסנו את זה, את החדשים והרטרואקטיביים.

מאיר דב ברקוביץ': אם עכשיו רוצים לשנות את זה, אז זה שינוי על מה שסוכם.

עידו בן יצחק: בסדר.

עידו בן יצחק: אז פרט רישום?

מירי רגב: הרשעה יחידה?

מירי רגב: אז תחליטו.

קריאה: זו הטרמינולוגיה הנכונה יותר.

מירי רגב: מקובל עליכם, משה, מה שאומר אודי?

מירי רגב: אייל?

משה יעלון: למה מפריע לך שרשום: הרשעה, ולא בעצם "פרט"?

קריאה: רישום וגם התחייבות להימנע מביצוע עבירה, וגם צו מבחן.

קריאה: אבל בשני המקרים הללו אי אפשר להטיל.

מאיר דב ברקוביץ': לא, אנחנו בודקים פה כדי שאנחנו נוכל להוציא מתוך הרשימה את אלה שאפשר לעשות את זה עליהם בצורה ממוחשבת ולא בדרך הידנית.

מאיר דב ברקוביץ': אנחנו צריכים לבדוק שההרשעה הזאת היא הרשעה הראשונה והיחידה שלו בבית דין צבאי, ואנחנו צריכים לבדוק שלא היה לו לפני כן שום רישום פלילי אחר שהוא לא קשור אליכם, ואז הפרט רישום הוא יכול להיות יותר רחב מהרשעה.

מירי רגב: אז מה, ציפורי ורכבי הם צודקים?

משה יעלון: אין לי בעיה שיהיה: הרשעה יחידה בבית דין צבאי, ואין לפניו פרט רישום .

מירי רגב: בסדר.

מירי רגב: או.קיי.

מירי רגב: או.קיי.

מירי רגב: הרשעה יחידה בבית.

זהבה לייב: אין לכם משהו אחר?

משה יעלון: אני רוצה רגע, זה טרמינולוגיה.

משה יעלון: אין לי בעיה לשנות את הנוסח הזה.

מירי רגב: או.

מירי רגב: קיי.

מירי רגב: מקובל עליך הנוסח הזה?

מירי רגב: מקובל עליכם?

מירי רגב: המשטרה, זה מקובל עליכם הנוסח הזה?

קריאה: כן.

עידו בן יצחק: או.

עידו בן יצחק: קיי.

עידו בן יצחק: "(ב) מי שהורשע בעבירה כאמור בסעיף 403א(ב) או (ג)(1) ובמועד כניסת החוק לתוקף סעיף קטן (א) לא חל עליו, יהיה רשאי לפנות אל שר הביטחון או מי שהוסמך לכך על ידו (להלן – הגורם המחליט) בבקשה להחיל עליו את סיוג הרישום הפלילי.

עידו בן יצחק: מצא הגורם המחליט כי לא התקיים בפונה הסייג הקבוע בסעיף 403א(ה), יחיל עליו את סיוג הרישום הפלילי.

עידו בן יצחק: (ג) שר המשפטים בהסכמת שר הביטחון יהיה רשאי לקבוע הוראות לעניין ביצוע סעיף זה".

עידו בן יצחק: עכשיו, לפני שמצביעים אני מבקש שההצבעה תכלול, מעבר לאישור החוק,

משה יעלון: על ג' אפשר לוותר.

יפעת רווה: זהו.

יפעת רווה: אנחנו העברנו שאלה מה, איזה הוראות.

יפעת רווה: אנחנו לא רוצים ...

עידו בן יצחק: אתם לא רוצים את ג'?

עידו בן יצחק: ההצבעה תכלול א' – את אישור הצעת החוק.

עידו בן יצחק: דבר שני.

מירי רגב: אז תחליטו, אתם רוצים את זה, או לא?

משה יעלון: לדעתי אין טעם בזה.

קריאה: אני חושב שיש טעם.

מירי רגב: אז תשאירו את זה.

מירי רגב: מקסימום.

שאול מופז: תשאירו את זה.

שאול מופז: הלאה.

עידו בן יצחק: 2 – שילוב הצעות החוק של חברי הכנסת רגב וחנין בהתאם לסעיף 138 לתקנון הכנסת.

עידו בן יצחק: 3 – מיזוג הצעת החוק של חבר הכנסת אורי אריאל, שכבר עבר קריאה ראשונה, עם הצעת החוק הממשלתית, לפי סעיף 122 לתקנון הכנסת.

עידו בן יצחק: זה עדיין צריך גם אישור של ועדת הכנסת, אבל אני אדאג לזה.

עידו בן יצחק: זה מה שאנחנו מביאים.

מירי רגב: ואנחנו מצביעים בבת אחת על שלושת הדברים האלה.

מירי רגב: או.

מירי רגב: קיי.

שאול מופז: או.

שאול מופז: קיי.

שאול מופז: מי בעד?

שאול מופז: מי נגד?

שאול מופז: מי נמנע?

שאול מופז: הצבעה בעד הצעות החוק – רוב נגד – מיעוט הצעות החוק התקבלו לקריאות.

שאול מופז: תודה רבה.